Anak Batuk Tak Henti-henti? Cuba 17 Cara Hilangkan Batuk Kanak Kanak Ini, Berkesan!

Penggunaan cara hilangkan batuk kanak kanak secara semula jadi amat digalakkan untuk anak di bawah usia 6 tahun. Tetapi apakah antara petua hilangkan batuk kanak kanak yang boleh dicuba ya?

Untuk mendapatkan lebih banyak info tentang Keibubapaan, sila dapatkannya
di sini.

17 cara hilangkan batuk kanak kanak semula jadi

Kebanyakan penyakit yang dialami anak boleh sembuh dengan sendiri tanpa memerlukan campur tangan perubatan.

Rawatan untuk batuk tidak disyorkan melainkan ia meng
ganggu tidu
r atau aktiviti harian mereka mahupun disertai dengan demam.

Remedi rumah adalah lebih baik daripada ubat yang dibeli di kaunter (
over-the counter,
OTC) untuk merawat batuk anak kerana ubat OTC boleh mendatangkan kesan sampingan.

Berikut antara petua hilangkan batuk kanak-kanak:

1. Madu

Madu dapat menipiskan lendir dan memudahkan batuk keluar. Bahan semula jadi ini dipercayai sebagai ubat terbaik untuk melegakan batuk dan membantu
si kecil yang tidak sihat
 tidur lebih lena.

Tetapi
elakkan
 petua ini jika an
ak berusia bawah 1 ta
hun kerana ia boleh menyebabkan mereka berisiko tinggi mengalami masalah kesihatan teruk disebabkan bakteria tertentu yang terdapat di dalam madu.

2. Susu suam, salah satu cara hilangkan batuk kanak kanak

Cuba campurkan
secubit serbuk kunyit
dengan susu suam bagi memberikan kelegaan kepada sakit tekak anak.

Baca juga:

3. Pengambilan cecair

Air suam atau air sejuk boleh dijadikan ubat batuk yang baik kerana ia membantu
menipiskan kahak
 dan menjadikan anak lebih mudah batuk.

Pengambilan air mencukupi
 juga membantu memastikan anak kekal terhidrat. Berikan mereka air sejuk, jus sejuk atau suam, mahupun teh herba tanpa kafein suam.

Untuk si manja di bawah us
ia 6 bula
n, berikan
susu ibu
 dengan kerap untuk menghindari dehidrasi.

Cara hilangkan batuk kanak kanak #4. Sup ayam

Jangan terkejut, sup ayam turut dikatakan mempunyai sifat antiradang.

Suhu panasnya membantu
melegakan sakit tekak
 dan bertindak sebagai pengewap (
vaporizer
) yang mencairkan lendir dalam
saluran hidung.

5. Pelembap udara

Sentiasa
gunakan pelembap udara
 (
humidifier
) bagi mengelakkan kekeringan udara persekitaran di dalam rumah.

6. Penyedutan wap

Steam inhalation
 membantu mencairkan lendir. Jadi gunakan alat ini pada anak sekerap mungkin.

7. Berkumur air garam, antara cara hilangkan batuk kanak kanak

Campurkan 1 ½ sudu teh garam dengan 237ml air, dan minta anak berkumur dengan larutan tersebut. Ia dipercayai dapat meredakan kerengsaan tekak yang sering disertai batuk.

Harus diingatkan petua hilangkan batuk kanak-kanak ini hanya sesuai untuk anak yang lebih tua dan sudah mahir berkumur.

8. Berehat

Galakkan anak untuk banyak berehat bagi meredakan ketidakselesaan yang dialami.

9. Elakkan perengsa

Jika batuk anak kering dan serak, ia mungkin kerana asma atau alahan. Jadi elakkan daripada mendedahkan anak kepada perengsa seperti
asap rokok
, minyak wangi atau
haiwan peliharaan.

10. Mandian air suam, cara hilangkan batuk kanak kanak boleh dicuba

Mandian air suam juga boleh mencegah kekeringan
pada saluran pernafasan
. Duduk bersama anak di dalam bilik mandi selama lebih kurang 20 minit dengan pintu tertutup – agar bilik menjadi berwap.

11. Melegakan hidung tersumbat

Titiskan air garam atau
saline
 pada hidung anak yang lebih dewasa. Bagi anak kecil pula, gunakan
suction bulb
 untuk mengeluarkan lendir daripada hidung mereka.

12. Udara segar, antara petua hilangkan batuk kanak kanak

Ada kalanya udara segar turut dapat membantu anak melawan batuk.

13. Tinggikan kepala semasa tidur

Ia petua yang baik bagi mengelakkan lendir daripada terkumpul tetapi berundinglah dengan
pakar pediatrik
 terlebih dahulu, terutamanya jika anak berusia kurang 4 bulan sebelum mencubanya.

14. Sapuan ubat pada dada

Bagi anak berusia lebih 2 tahun, anda boleh mengurangkan ketidakselesaan yang dialami dengan krim sapuan dada.

Produk yang mengandungi aloe, eucalyptus, lavender dan rosemary – juga dapat membantu si manja mendapat tidur lebih nyenyak pada malam hari.

Jangan
 sesekali menggunakan sapuan dada ini pada bayi di bawah usia 2 tahun dan
elakkan
 menyapunya pada bahagian muka atau bawah hidung anak.

Cara hilangkan batuk kanak kanak #15. Menghisap
 popsicle

Sakit tekak yang menyebabkan kegatalan berpunca daripada batuk dapat dilegakan dengan
popsicle
. Anak pasti takkan menolaknya!

16. Pelan tindakan asma

Jika
anak menghidap asma
, anda perlu bersedia dengan pelan tindakan asma untuk memberikan ubat yang betul jika mereka mengalami gejala penyakit tersebut.

17. Berbincang dengan doktor

Rujuk dengan doktor sebelum memberikan
sebarang ubat batuk OTC
 kepada anak anda.

Kesimpulan

Batuk adalah simptom biasa yang sering dialami kanak-kanak. Keadaan ini umumnya boleh berlarutan selama berminggu-minggu.

Keadaan batuk anak mungkin kedengaran serius dan boleh
mengganggu tidur.
 Namun anda boleh mencuba cara merawat batuk anak di rumah ini terlebih dahulu.

Tetapi jika anak mengalami kesukaran bernafas, menunjukkan
gejala batuk Kroup
 atau kelihatan sakit teruk, bawalah mereka untuk pemeriksaan doktor segera!


Pemutih Gigi Boleh Rosakkan Lapisan Dentin Gigi

Walaupun produk-produk pemutih gigi
(teeth whitening)
 boleh membuat senyuman lebih menarik, penyelidikan baharu menunjukkan bahawa produk-produk tersebut mungkin juga menyebabkan kerosakan terhadap gigi.

Dalam tiga penyelidikan baharu yang dilaksanakan, penyelidik mendapati bahawa hidrogen peroksida, bahan aktif dalam jalur pemutih
(whitening strips),
iaitu salah satu produk pemutih gigi
yang boleh diperoleh daripada kaunter, boleh merosakkan tisu dentin yang kaya dengan protein yang terdapat di bawah enamel pelindung gigi.

Penyelidikan yang dilaksanakan di makmal Kelly Keenan, profesor madya dalam bidang kimia di
Stockton University
 di New Jersey, dibentangkan di mesyuarat tahunan
the American Society for Biochemistry and Molecular Biology
 semasa mesyuarat
2019 Experimental Biology
 yang akan diadakan pada April 6-9 di Orlando, Florida.

Gigi diperbuat daripada tiga lapisan: enamel gigi luar, lapisan dentin yang mendasari dan tisu penghubung yang menghubungkan akar ke gusi. Kebanyakan kajian jalur pemutihan telah memberi tumpuan kepada enamel gigi, yang mengandungi sedikit protein. Pasukan penyelidikan Keenan memberi tumpuan kepada lapisan dentin, yang membentuk kebanyakan gigi dan mempunyai tahap protein yang tinggi, yang kebanyakannya adalah kolagen.

Hidrogen peroksida dan gigi

Ia terbukti bahawa hidrogen peroksida boleh menembusi enamel dan dentin. Penyelidikan sebelum ini oleh para penyelidik menunjukkan bahawa kolagen dalam lapisan dentin berkurangan apabila gigi dirawat dengan jalur pemutihan. Menurut Keenan, pasukan penyelidikannya cuba mengenalpasti lagi apa yang dilakukan oleh hidrogen peroksida kepada kolagen dan mereka  menggunakan keseluruhan bahagian gigi untuk tujuan kajian dan menumpukan pada kesan hidrogen peroksida terhadap protein.

Dalam penyelidikan baharu yang dijalankan, pasukan penyelidik menunjukkan bahawa protein utama dalam dentin ditukarkan kepada serpihan yang lebih kecil apabila dirawat dengan menggunakan hidrogen peroksida. Dalam eksperimen tambahan, mereka merawat kolagen tulen dengan menggunakan hidrogen peroksida dan kemudiannya menganalisis protein menggunakan teknik makmal elektroforesis gel yang membolehkan protein untuk divisualisasikan.

Berdasarkan eksperimen tersebut, Keenan menyatakan bahawa, keputusan penyelidikan mereka menunjukkan bahawa rawatan dengan kepekatan hidrogen peroksida sama seperti yang terdapat dalam jalur pemutihan cukup untuk menghilangkan protein kolagen yang asal, yang mungkin disebabkan oleh pembentukan banyak serpihan yang lebih kecil.

Para penyelidik turut menyatakan bahawa eksperimen mereka tidak menunjukkan sama ada kolagen dan protein lain dalam gigi boleh diperbaharui, oleh itu tidak diketahui jika kerosakan gigi tersebut bersifat kekal atau tidak kekal. Seterusnya, pasukan penyelidikan bercadang untuk menonjolkan lagi serpihan protein apabila kolagen dirawat dengan menggunakan hidrogen peroksida dan menentukan sama ada hidrogen peroksida mempunyai kesan yang sama terhadap protein lain dalam gigi.

Baca juga:

Mempunyai Gigi Sensitif? Ini Penyelesaiannya

Mengapa Anda Tidak Patut Menggunakan Pencungkil Gigi Tiap Kali Makanan Tersekat

Masalah Pergigian yang Sering Dialami Oleh Kanak-kanak


Tak Sabar Nak Tengok Baby Merangkak? Mummy Ambil Tahu Bila Si Comel Bersedia

Setiap ibu bapa pastinya teringin melihat si kecil mula merangkak sebagai salah satu proses perkembangan mereka. Tetapi biasanya bayi merangkak berapa bulan ya?

Secara umumnya merangkak adalah salah satu peristiwa penting untuk bayi. Ia adalah langkah perantaraan
antara duduk
 dan berj
alan. Seperti perkembangan yang unik untuk setiap bayi, cara belajar merangkak si kecil juga adalah berbeza.

Teruskan membaca artikel untuk mengetahui tempoh bayi mula mencapai titik perkembangan ini.

Untuk mendapatkan lebih banyak info tentang Keibubapaan, sila dapatkannya
di sini.

Bayi merangkak berapa bulan?

Setiap saat bayi akan belajar sesuatu yang baharu dan ia sebenarnya perkara yang menakjubkan untuk melihat perkembangan dan
 tumbesaran bayi
.

Merangkak akan mengubah segalanya sebaik sahaja si kecil berjaya menguasai perkembangan itu. Kenapa?

Ini kerana bayi akan mampu untuk bergerak dan anda akan perlu untuk memantau mereka dengan lebih ketat. Ruang
kediaman juga harus dipastikan selamat.

Menurut
American Academy of Pediatrics
(AAP) bayi biasanya merangkak buat kali pertama ketika berusia antara 8 hingga 12 bulan.

Pun begitu, bayi akan mengikut rentak mereka yang tersendiri. Jadi ini bermakna ada sesetengah bayi mungkin akan merangkak awal dan terdapat juga yang memerlukan lebih masa.

Tetapi jika bayi tidak menunjukkan sebarang kemajuan dalam pergerakan – sama ada berpusing, berguling atau merangkak –
 menjelang usia 12 bulan
, mahupun anak cenderung menyeret sebelah badannya semasa merangkak, lakukan pemeriksaan dengan
pakar pediatrik
.

Gaya merangkak bayi

Kini persoalan mengenai bayi merangkak berapa bulan sudah terjawab, tetapi tahukah anda tentang gaya merangkak si kecil?

Jangan terkejut ya, kerana gaya merangkak bagi setiap bayi juga boleh jadi berbeza.

The Bear Crawl
:
Bayi merangkak
 dengan tangan dan kaki yang diluruskan

The Classic Crawl
: Merupakan cara merangkak kebanyakan bayi

The Commando Crawl
: Turut dikenali sebagai merangkak perut. Teknik ini lebih kepada bayi mengesotkan perutnya berbanding merangkak

The Crab Crawl
: Merupakan antara teknik merangkak paling unik. Bayi akan meletakkan bebanan berat pada sebelah kaki yang dibengkokkan. Sebelah lagi kaki akan menolak/mendorong dirinya bergerak ke hadapan. Tangan pula digunakan untuk mengawal arah dan mengekalkan keseimbangan

The Scoot
: Dianggap alternatif kepada merangkak. Dalam
posisi duduk
, bayi menggunakan tangan untuk membantu mereka bergerak

Bayi merangkak berapa bulan: Ayuh beri galakan

Terdapat beberapa cara anda boleh membantu bayi merangkak:

Sokongan ketika duduk

Berikan sokongan untuk
bayi duduk
. Apabila si kecil sudah bersedia, biarkan dia duduk tanpa sokongan – ini dapat membantu mengembangkan otot perut dan belakang badan untuk merangkak.

Bahkan kebanyakan bayi akan mula merangkak selepas belajar untuk duduk.

Bayi merangkak berapa bulan:
Tummy time

Tummy time
 dapat merangsang kekuatan otot belakang, leher dan lengannya – bagus untuk belajar merangkak. Tetapi pastikan anda sentiasa memantau si kecil.

Baca juga:

Belly bait

Salah satu lagi cara untuk menggalakkan bayi merangkak adalah dengan meletakkan
mainan si kecil
 yang menjadi kegemarannya sebagai umpan – jarak mainan adalah dekat tetapi tidak dapat dicapai.

Ini akan membuatkan bayi lebih bermotivasi untuk mencuba cara baharu dengan menggerakkan kaki dan lengannya bagi mendapatkan ganjaran tersebut.

Bayi merangkak berapa bulan: Langkah keselamatan

Sebaik sahaja bayi mula merangkak, amat penting untuk meningkatkan tahap keselamatan rumah dan sentiasa memantau si kecil.

Ini kerana bayi yang merangkak akan memasukkan segala yang dijumpai ke dalam
mulut mereka
 dan hanya menunggu masa untuk mencapai kain alas meja atau apa sahaja yang dilihatnya.

Tip keselamatan:

Pastikan semua perabot besar disandarkan ke dinding. Bayi biasanya akan cuba memanjat atau berpegang pada barangan seperti rak buku serta almari yang mudah terjatuh dan boleh menyebabkan kecederaan serius mahupun kematian

Pasangkan pagar pada bahagian bawah dan atas tangga. Ini kerana bayi akan sentiasa cuba memikirkan cara untuk memanjat tangga dan berisiko
untuk jatuh

Jangan biarkan bayi bermain berhampiran air tanpa pengawasan aktif individu dewasa – walaupun dengan air yang sedikit seperti di dalam baldi – tetap berisiko menjadi
punca lemas

Akhir kata

Merangkak adalah langkah perkembangan bayi yang biasanya mula dicapai sekitar usia 8 hingga 12 bulan. Namun ada bayi bermula awal dan terdapat juga yang memerlukan lebih masa – bergantung kepada kesediaan diri mereka.

Sebaik sahaja mereka mencapai kelajuan
dengan merangkak
, maka si kecil hanya menunggu masa sesuai untuk berdiri dengan kedua-dua kakinya serta menggunakan apa sahaja yang boleh dicapai sebagai bantuan – sofa, kerusi, bahkan kaki anda.

Daripada situ, anak akan melalui perkembangan lain untuk langkah pertamanya; bertatih, berjalan, berlari, melompat, menari dan banyak lagi.

Sekiranya anda mempunyai kebimbangan atau soalan berkaitan bayi merangkak berapa bulan, berundinglah dengan
pakar pediatrik

bagi mendapatkan lebih kepastian.


Mengapa Bayi Di Sarawak Wajib Dapatkan Vaksin JE? Ini Sebabnya!

Pernah dengar mengenai penyakit
Japanese Encephalitis
 (JE) tak? Menerusi Program Imunisasi Kebangsaan (NIP), vaksin JE ini hanya diberikan kepada bayi di Sarawak sahaja, tetapi mengapa ya?

Teruskan membaca untuk mengetahui lebih lanjut mengenainya.

Untuk mendapatkan lebih banyak info tentang Keibubapaan, sila dapatkannya
di sini.

Penyakit Japanese Encephalitis

Apa itu penyakit Japanese Encephalitis?

Japanese Encephalitis
 atau lebih dikenali dengan sebutan JE merupakan jangkitan virus yang disebabkan oleh virus Japanese Encephalitis.

Kebanyakan kes JE berlaku di bahagian Asia dan Pasifik Barat, terutamanya kawasan luar bandar.

Virus yang menyebabkan penularan JE berasal daripada kumpulan Flavivirus dan JE adalah
penyakit zoonoses
, bermaksud penyakit yang ditularkan kepada manusia oleh haiwan.

Vektor virus ini ialah nyamuk Culex.

Secara amnya, virus ini akan terlebih dahulu
menjangkiti nyamuk
 dan kemudian menular kepada babi, burung dan haiwan lain.

Seterusnya jangkitan akan berlaku kepada manusia terutamanya yang bekerja di ladang, sawah padi dan kawasan luar bandar.

Simptom-simptom

Memahami simptom dan gejala

Kebanyakan individu yang dijangkiti virus JE adalah asimtomatik atau hanya mengalami gejala ringan.

Namun, terdapat individu yang boleh mendapat simptom atau komplikasi lebih serius seperti keradangan pada lapisan otak yang boleh mengakibatkan kematian.

Berikut adalah tanda dan gejala yang mungkin berlaku kepada individu yang dijangkiti penyakit Japanese Encephalitis:

Demam panas

Menggigil kesejukan

Sakit kepala

Sakit leher

Pening dan muntah

Sakit perut

Gangguan mental seperti kekeliruan dan perubahan tingkah laku

Sakit otot dan sendi

Keletihan

Kehilangan berat

Komplikasi Jangkitan

Komplikasi jangkitan penyakit JE

Jangkitan penyakit Japanese Encephalitis boleh menyebabkan komplikasi seperti:

Sawan

Perubahan personaliti

Lumpuh atau lemah anggota badan

Masalah pembelajaran dalam kalangan kanak-kanak

Jangkitan bakteria sekunder seperti radang paru-paru dan jangkitan saluran kencing

Pada masa ini, tiada rawatan khusus untuk jangkitan JE, melainkan rawatan sokongan untuk
melegakan demam
, kesakitan dan sakit sendi, masalah saraf dan penghidratan berterusan.

Kadar penyembuhan boleh mengambil masa berminggu-minggu hingga berbulan-bulan.

Namun hampir separuh pesakit yang pulih daripada JE mengalami hilang upaya kekal akibat kerosakan saraf pada saraf tunjang dan otak.

Manakala dianggarkan 1 daripada 3 pesakit JE maut akibat komplikasi serius.

Keperluan Vaksin JE

Vaksin JE

Vaksin Japanese Encephalitis adalah vaksin yang mengandungi virus lemah bagi merangsang
sistem imun
 tubuh untuk menghasilkan antibodi.

Ia akan mengurangkan risiko mendapat komplikasi disebabkan jangkitan JE sekiranya terdedah kepada virus ini pada masa hadapan.

Melalui NIP di Malaysia, suntikan imunisasi Japanese Encephalitis akan diberikan sebanyak 2 dos
kepada si manja
 berusia 9 bulan dan 1 tahun 9 bulan di Sarawak sahaja.

Ia kerana risiko jangkitan JE masih tinggi di sana berbanding di negeri lain.

Manfaat vaksin JE

Mendapatkan suntikan vaksin ini adalah cara terbaik untuk melindungi diri daripada virus JE, jangkitan serius dan yang boleh mengancam nyawa.

Dalam masa yang sama adalah penting untuk sentiasa melindungi diri daripada
gigitan nyamuk
terutamanya ketika melancong atau berada di kawasan luar bandar.

Individu perlu divaksinasi

Siapa yang perlu mendapatkan vaksin JE?

Vaksin Japanese Encephalitis disyorkan untuk individu yang akan pergi atau berada di kawasan berisiko tinggi semasa musim penularan virus JE, seperti:

Menginap di kawasan luar badan atau ladang

Tinggal lebih daripada 30 hari

Merancang
aktiviti seperti berbasikal
, berkhemah atau aktiviti luar lain dengan tempoh pendedahan berpanjangan kepada nyamuk

Menginap di tempat penginapan tanpa
penyaman udara
, skrin atau kelambu

Rancang untuk tinggal di negara di mana jangkitan JE berlaku

Kerap melakukan perjalanan ke negara di mana JE berlaku

Pengambilan vaksin juga perlu dipertimbangkan kepada individu yang:

Melancong ke kawasan dengan wabak berterusan

Melancong ke kawasan berisiko tetapi tidak mempunyai maklumat khusus tentang destinasi, aktiviti atau tempoh perjalanan

Baca juga:

https://wp.hellodoktor.com/keibubapaan/kesihatan-anak/vaksin/suntikan-vaksin-untuk-bayi/

Kesan sampingan

Langkah berjaga-jaga untuk suntikan vaksin JE

Terdapat beberapa langkah berwaspada yang perlu diberikan perhatian sebelum dan selepas mendapat suntikan JE:

Bayi atau individu yang
mengalami reaksi alahan
 yang mengancam nyawa selepas mengambil suntikan JE tidak perlu mengambil dos kedua

Bayi atau individu yang mempunyai alahan mengancam nyawa terhadap kandungan bahan di dalam vaksin tidak perlu mengambil suntikan

Tidak kajian dilakukan tentang kesan suntikan JE ke atas ibu hamil. Jadi sebaiknya ditangguhkan proses vaksinasi terlebih dahulu. Namun jika ibu mengandung perlu ke kawasan endemik JE atas sebab tidak dapat dielakkan, mungkin boleh diberikan suntikan JE setelah mengambil kira kebaikan dan keburukan yang mungkin berlaku. Sebarang keputusan, haruslah dibincangkan bersama doktor Obstetrik & Ginekologi yang merawat ibu hamil tersebut

Sekiranya bayi atau diri sendiri mengalami sebarang masalah dengan vaksin, pastikan anda memberitahu doktor tentang sejarah alahan dan isu yang dialami sebelum mengambil suntikan.

Kesan sampingan vaksin JE

Seperti ubatan lain, suntikan vaksin JE juga boleh menyebabkan kesan sampingan, walaupun tidak semua individu mengalaminya, seperti:

Demam

Keletihan

Menggigil

Ruam, gatal-gatal dan bengkak di bahagian suntikan

Sakit kepala

Pening

Sakit sendi dan otot

Hidung berair

Batuk

Sesak nafas

Sakit perut

Pening dan muntah

Cirit-birit

Kebiasaannya, kesan sampingan suntikan JE akan sembuh dalam masa singkat.

Tindak balas serius selepas suntikan vaksin JE

Reaksi alahan boleh berlaku selepas individu mendapat suntikan vaksin meninggalkan klinik.

Jika melihat gejala tindak balas alahan teruk selepas suntikan seperti:

Gatal-gatal

Bengkak muka dan tekak

Kesukaran bernafas

Degupan jantung laju

Pening atau lemah badan

Segera hubungi talian kecemasan dan bawa bayi ke klinik atau hospital berdekatan.

Sekiranya ada keperluan suntikan JE untuk anak, diri dan keluarga terutamanya jika merancang ke kawasan pedalaman, berundinglah dengan doktor bagi mendapatkan lebih kepastian.


Jenis-jenis Penyakit Mata Bayi Yang Ibu Bapa TIDAK Boleh Ambil Mudah!

Kesihatan si mata adalah perkara yang paling penting bagi setiap ibu bapa di muka bumi ini. Pun begitu, bayi amat mudah dijangkiti penyakit ekoran sistem imun mereka yang masih lagi lemah. Antara penyakit yang kerap menjangkiti bayi adalah penyakit mata. Ikuti artikel ini untuk mengetahui dengan lebih lanjut berkenaan jenis-jenis penyakit mata bayi berserta rawatannya!

Apakah penyakit mata bayi yang biasa dialami?

Bukan sahaja orang dewasa sahaja yang akan mengalaminya. Sebenarnya, terdapat beberapa jenis penyakit mata yang biasa dialami oleh bayi, antaranya:

#1. Jangkitan mata

Ini merupakan penyakit penglihatan yang paling kerap dialami oleh bayi. Jangkitan ini akan menyebabkan bahagian mata putih
berubah menjadi kemerahan
.

Kondisi ini selalunya disebabkan oleh infeksi bakteria yang mengakibatkan konjuktivitis (
pinkeye
). Segera bawa bayi anda berjumpa doktor untuk mendapatkan rawatan dan preskripsi ubat mata.

Penyakit mata bayi #2. Mata berair dan bertahi

Ini merupakan penyakit penglihatan yang menyebabkan mata anak anda kerap berair dan bertahi. Ini disebabkan oleh salur air mata bayi yang tersumbat (
blocked tear duct
/
nasolacrimal duct
).

Punca ia terjadi adalah salur-salur halus di bahagian tepi mata yang berfungsi menyalurkan air mata ke dalam rongga hidung tersumbat atau tidak terbuka sepenuhnya. Ia menyebabkan air mata terkumpul di dalam mata dan membuatnya kelihatan berair.

Apabila air mata tidak mengalir secara normal, tadahan air mata ini kemudiannya akan dijangkiti kuman lalu menyebabkan tahi mata terbentuk. Antara rawatan yang boleh dipertimbangkan adalah preskripsi ubat mata, urutan lembut serta penggunaan air garam untuk membersihkannya.

#3. Mata juling (
strabismus
)

Ini merupakan penyakit mata bayi yang berlaku akibat otot yang mengawal mata masih lagi dalam keadaan yang lemah. Namun begitu, jika bayi anda sudah berusia 4 bulan atau lebih dan masih lagi mengalami kondisi mata juling ini, bawa bayi anda berjumpa dengan doktor untuk melakukan pemeriksaan mata.

Sehingga kini, masih tidak terdapat rawatan untuk membetulkan
kejulingan mata bayi
 ini. Namun begitu, ibu bapa boleh mempertimbangkan untuk melakukan pembedahan mata bagi tujuan kosmetik.

#4. Mata malas (
ambliopia
)

Ini merupakan penyakit mata bayi yang menyebabkan hanya sebelah mata mempunyai fokus berbanding sebelah lagi. Ia disebabkan oleh apa-apa cahaya terang seperti flash kamera atau
spotlight
.

Kondisi ini boleh dikesan jika anak mata sebelah mata bayi kerap bergerak-gerak dan sukar untuk menumpukan sesuatu. Rawatan bagi kondisi ini adalah dengan bantuan
cermin mata atau kanta sentuh
 jika ia dapat dikesan pada peringkat awal. Sebaiknya, dapatkan khidmat pakar mata dengan segera untuk merawatnya.

Langkah-langkah pencegahan penyakit mata bayi

Walaupun penyakit penglihatan anak ini sememangnya akan mencetuskan rasa takut dan panik, ibu bapa boleh mengambil langkah-langkah pencegahan mata bayi dengan melatih
deria penglihatan mereka
 untuk menjadi lebih baik.

Ubahsuai lampu di bilik tidur bayi agar ia kelihatan agak malap. Kerap ubah kedudukan bayi untuk menggalakkan mereka melihat sekeliling.

Hias bilik bayi dengan mainan yang bergantungan pada siling agar bayi boleh melatih fokus mereka.

Cuba bercakap dengan bayi anda pada arah yang mereka tidak nampak agar mereka tahu ada individu berdekatan mereka lalu menolehkan pandangan.

Suap bayi anda daripada kedua-dua belah arah kiri dan kanak. Ini dapat melatih fokus mereka terhadap segenap sudut.

Bawa bayi anda keluar ke tempat seperti taman permainan atau pusat beli belah untuk membiasakan mereka melihat suasana yang agak sibuk.

Sebagai ibu bapa, sudah menjadi tugas anda untuk memerhatikan setiap perkembangan bayi dalam segenap aspek termasuklah penglihatan mereka. Oleh itu, segera, bawa bayi anda berjumpa doktor atau pakar mata sekiranya mereka mula menunjukkan sebarang tanda penyakit mata.

Konklusinya, ibu bapa sila awasi kesihatan bayi anda sentiasa

Kesimpulannya, terdapat banyak penyakit penglihatan yang boleh berlaku kepada si manja anda seperti yang tertera di artikel ini. Pun begitu, mungkin terdapat banyak lagi penyakit yang boleh terjadi kepada bayi. Jadi, segera bawa bayi berjumpa doktor sekiranya anda perasan apa-apa yang pelik berlaku kepada mereka ya?


Apa Perlu Dilakukan Jika Anak-anak Bertumbuk Sesama Sendiri?

Kebanyakan ibu bapa mahukan anak yang ramai, bukan? Alangkah indah jika kita dapat melihat mereka gembira bermain sesama sendiri. Namun begitu, akan tiba masanya mereka berkelahi antara mereka. Jika anak-anak bertumbuk sesama sendiri, apakah yang ibu bapa perlu lakukan? Ikuti artikel ini untuk mengetahuinya dengan lebih lanjut.

Apa perlu dilakukan?

Halang pergaduhan daripada berlaku

Kanak-kanak akan mudah marah dan gagal mengawal perasaan ketika mereka berasa penat, lapar atau sakit hati. Antara punca utama anak-anak bertumbuk pula adalah akibat perasaan cemburu. Disebabkan itu, apabila anda perasan konflik bakal berlaku, pisahkan anak-anak anda. Sebaiknya, peluk seeratnya anak anda yang sedang marah dan pujuk mereka. Selepas itu, minta mereka bercerita tentang mengapa kemarahan itu timbul dan cari jalan penyelesaiannya.

Pujuk anak-anak anda mengikut turutan yang betul

Jika percubaan menghalang pergaduhan gagal, ibu bapa perlu bertindak memujuk anak-anak yang sedang bergaduh. Caranya, berikan perhatian kepada anak yang dipukul. Bantu dia dengan menggunakan perkataan yang lembut atau bantuan perubatan jika dia cedera. Yakinkannya bahawa anda ada bersama dan dia adalah selamat bersama anda. Untuk anak yang sedang marah pula, biarkan dahulu dia sehingga perasaan marah itu mulai reda. Berikan mereka masa untuk mengawal kembali diri mereka.

Pastikan anda sendiri kekal tenang

Ketika menghadapi situasi anak-anak bertumbuk sesama mereka, anda sendiri perlu kekal tenang. Jangan sesekali tunjukkan kemarahan anda terhadap kedua-dua mereka. Jika anda juga gagal mengawal kemarahan, bagaimana anda mahu mengawal kemarahan individu lain, bukan?

Tip bagi ibu bapa menghadapi situasi anak-anak bertumbuk sesama sendiri

“Time-out’’ perlu dilaksanakan
. Sebagai ibu bapa, anda tidak disarankan untuk memberikan hukuman yang terlalu berat kerana ia hanya akan mendatangkan dendam lalu menyebabkan mereka saling membalas dendam. Biarkan mereka tenang terlebih dahulu, kemudian bercakap dengan mereka menggunakan nada yang tenang. Beritahu mereka bahawa anda faham akan perasaan mereka dan semuanya boleh diselesaikan.

Bertolak ansur dengan mereka
. Jika mereka mahu menangis, biarkan mereka. Air mata yang mengalir keluar akan melegakan tekanan yang dihadapi. Jika tidak, mereka mungkin akan melampiaskan kemarahan mereka dengan menggunakan perkataan kesat terhadap adik-beradik mereka dan juga anda. Namun begitu, anda tidak perlu untuk mengambil hati dengan kelakuan mereka itu kerana ia hanyalah satu tindak balas mereka untuk melawan kesakitan dalaman yang dialami. Sebaliknya, anda sendiri perlu bersimpati dengan mereka.

Berikan mereka tip mengawal emosi
. Kanak-kanak sudah boleh memahaminya. Biarkan mereka tahu bahawa terdapat banyak jalan penyelesaian yang lain selain daripada bertumbuk sesama sendiri. Sebagai contoh, ajar mereka untuk menggunakan teknik mengawal pernafasan setiap kali timbul perasaan marah.

Selesaikan masalah mereka.
Selepas pergaduhan mulai reda, cari penyelesaian kepada masalah mereka. Jika boleh, berikan tanggungjawab itu kepada mereka. Paling penting, ajar mereka untuk saling bermaafan sesama sendiri untuk tidak mengeruhkan lagi keadaan.

Hello Health Group
 tidak menyediakan nasihat perubatan, diagnosis, atau rawatan.

Baca juga:

6 Tip Menangani Persaingan Antara Adik-beradik dalam Kalangan Anak Anda

Persaingan Adik-Beradik: Bagaimana Ibu Bapa Perlu Mengendalikannya?

Persaingan Adik-Beradik: Apakah Punca dan Cara Mengendalikannya?


Aduh, Alami Kemurungan Ketika Mengandung. Bahaya Tak?

Orang kata time pregnant kena sentiasa happy dan jangan stress, barulah baby sihat. Tapi ada masanya emosi tu rasa macam down. Normal ke kemurungan ketika mengandung?

Risiko kemurungan ketika mengandung

Tempoh
kehamilan
 sepatutnya menjadi detik paling bahagia dalam hidup wanita. Walau bagaimanapun, bagi sesetengah individu wanita, kehamilan boleh dianggap sebagai waktu yang penuh kekeliruan, ketakutan,
 tekanan
serta kemurungan.

Menurut The American Congress of Obstetricians and Gynecologists (ACOG), sejumlah 14-23 peratus individu wanita berjuang melawan beberapa simptom kemurungan semasa tempoh
mengandung.

Kemurungan merupakan satu gangguan emosi yang menjejaskan 1 daripada 4 wanita sepanjang tempoh kehidupan, jadi tidak hairanlah jika keadaan ini boleh berlaku ketika
kehamilan
. Namun, sering kali keadaan ini tidak didiagnosis dengan betul kerana ia biasanya dianggap sebagai satu keadaan berkaitan ketidakseimbangan hormon.

Tanda kemurungan

Wanita yang kemurungan akan mengalami beberapa simptom di bawah untuk tempoh dua minggu atau lebih:

Kesedihan berterusan

Sukar untuk fokus

Kuantiti tidur yang terlalu sedikit atau terlalu banyak

Hilang minat untuk melakukan perkara yang diminati

Sering berfikir mengenai kematian, bunuh diri atau putus asa

Kegelisahan

Rasa tidak dihargai

Hilang selera makan

Punca kemurungan ketika kehamilan

Terdapat pelbagai punca yang boleh mencetuskan kemurungan sepanjang tempoh anda hamil, antaranya seperti:

Masalah perhubungan

Sejarah keluarga atau diri dengan kemurungan

Rawatan kesuburan

Isu
keguguran
 terdahulu

Perkara yang menyebabkan tekanan

Komplikasi ketika kehamilan

Pengalaman atau trauma

Kesan kepada kandungan?

Masalah kemurungan ketika mengandung yang tidak dirawat boleh menyebabkan risiko bahaya kepada ibu dan juga bayi dalam kandungan. Kemurungan yang tidak menerima rawatan boleh mendorong kepada kekurangan nutrisi, pengambilan minuman beralkohol, tabiat merokok serta keinginan untuk membunuh diri.

Semua perkara yang disebutkan di atas boleh mengakibatkan
 kelahiran pramatang
, bayi lahir dengan berat yang kurang serta menjejaskan perkembangan bayi dalam kandungan. Individu wanita yang mengalami kemurungan sering kali akan mengabaikan penjagaan diri dan bayi dalam kandungan. Oleh sebab itu penting untuk mendapatkan bantuan yang tepat demi ibu dan juga bayi dalam kandungan.

Penjagaan ibu dan kandungan

Apa yang boleh disimpulkan adalah ibu dan bayi dalam kandungan memerlukan penjagaan yang rapi. Pemakanan yang seimbang serta gaya hidup yang sihat perlu diamalkan sepanjang tempoh kehamilan untuk menjamin kesejahteraan kedua-dua ibu dan anak.

Sebaiknya hindari diri daripada dibelenggu stres dan cuba untuk gembira, kerana kemurungan ketika mengandung adalah sangat tidak bagus untuk kandungan.


Kondom Berduri Buat Pasangan Lebih Cepat Puas? Ini Info Lengkap Tentangnya

Ada banyak jenis kondom yang wujud di dalam pasaran dengan pelbagai tekstur, warna serta rasa. Tapi, jangan hairan kerana kami belum lagi cerita tentang kondom berduri!

Ya, memang wujud kondom berduri di farmasi dan pasaran ekoran ia sudah amat popular kini. Persoalannya, wujudkah sebarang manfaat atau mudarat akan penggunaannya?

Apa yang dimaksudkan dengan kondom berduri?

Dengan melihatnya sahaja sudah pasti akan
mendatangkan rasa sakit atau ngilu pada alat sulit
, apatah lagi jika menggunakan salah satu alat kontraseptif yang efektif ini.

Buat anda yang mungkin belum tahu, kondom jenis berduri ini memang akan mempunyai permukaan yang berduri, bergigi atau bergerigi pada luar namun bukan begitu tajam.

Alat ini sudah tentu dicipta untuk tujuan mengelakkan pasangan hamil luar jangkaan di samping demi menambahkan kenikmatan dan keghairahan ketika hubungan seks.

Sama juga dengan pelbagai lagi jenis kondom lain, kondom dengan duri dipercayai
 mampu untuk mengurangkan risiko seorang wanita hamil
 luar jangkaan sehingga 90%.

Apa yang mungkin ramai individu masih kurang pasti dengan alat ini adalah adakah ia akan beri sebarang manfaat atau mudarat? Adakah ia bagus? Atau adakah ia berbahaya? Atau mungkin kedua-duanya sekali?

Kenapa wujud alat ini di pasaran?

Sesungguhnya, kepuasan dalam kehidupan seks adalah sesuatu yang agak sukar untuk didapati. Disebabkan itu juga, telah wujud
 banyak tip dan petua tentang perkara ini
.

Antara tip atau petua yang paling popular adalah menggunakan kondom dengan variasi warna, rasa serta tekstur untuk memberikan pengalaman yang baru di kamar tidur.

Disebabkan idea untuk menggunakan kondom dengan ciri-ciri unik, maka telah wujud pelbagai jenis kondom yang aneh-aneh. Namun, ia masih boleh diterima oleh akal.

Melihat kepada kepentingan serta keunikan kondom jenis berduri, maka syarikat kondom akan mula menghasilkan lantas mengeluarkan kondom dengan ciri unik seperti duri bagi memenuhi setiap kehendak dan keperluan individu di luar sana.

Maka, tidak hairan jika produk yang sebegini sudah semakin banyak dan meriah di pasaran. Bagi diri anda sendiri pula,
adakah kondom dengan duri bakal jadi pilihan
?

Ini dia manfaat kondom dengan duri!

Seperti mana yang kita semua mungkin sudah tahu, kondom normal atau biasa itu mempunyai tekstur licin dan halus. Ia mungkin begitu untuk
memudahkan zakar masuk ke dalam faraj
.

Manakala bagi kondom jenis berduri, teksturnya mungkin masih sama licin dan halus tetapi dengan tambahan duri-duri pada permukaan yang mungkin akan memberikan kesan yang lebih baik.

Menurut Pakar Seks, Dr Prima Progestian, gerigi atau gigi pada kondom yang menyerupai duri itu dapat bantu pasangan wanita anda untuk lebih cepat puas ketika seks.

Alasannya adalah kerana duri yang ada pada kondom tersebut akan terkena pada dinding faraj serta akan membantu merangsang klitoris –
pusat saraf organ intim wanita
.

Menurut Dr Progestian lagi, kondom dengan duri-duri juga mungkin bukan sahaja bagus buat wanita malah lelaki terutama jika mereka ada masalah ejakulasi pramatang.

“Tekstur kondom jenis berduri yang mungkin lebih tebal ditambah pula dengan gerigi atau gigi ini mungkin akan bantu
 lelaki yang ada masalah ejakulasi pramatang
 untuk lebih tahan lama ketika bersenggama dengan pasangan,” jelas beliau.

Ini pula mudarat kondom berduri!

Selepas membaca banyak manfaat kondom dengan duri di atas tadi, maka anda mungkin sudah mula mahu untuk mencari dan membeli kondom berduri di farmasi bukan?

Tunggu dulu ya, anda juga perlu tahu bahawa setiap perkara itu ada pro dan kontra dan kondom jenis ini juga tidak terkecuali kerana masih wujud mudarat di sebaliknya.

Meskipun ia telah dicipta untuk tujuan dimasukkan dan digerakkan di dalam faraj dengan selesa serta selamat, namun masih ada kemungkinan timbul masalah di luar jangkaan.

Sebagai contoh, masih wujud risiko untuk duri-duri pada kondom itu akan
mencederakan kawasan dalaman faraj pasangan wanita
 anda apabila ia dicipta daripada bahan-bahan yang mungkin lebih keras dan bahaya.

Dalam pada itu, wujud juga risiko di mana kondom ini
mendatangkan reaksi alergi atau infeksi
 akibat kulat, bakteria atau virus terutama jika individu tidak mengamalkan cara jaga dan pakai kondom dengan baik.

Konklusinya, kondom berduri di farmasi itu masih boleh dibeli dan dipakai
 bergantung pada individu itu sendiri
. Jika masih kurang pasti, dapatkan informasi dan nasihat daripada doktor.


Gemar Berbasikal? Hati-Hati, Ini Salah Satu Faktor Risiko Mati Pucuk!

Masalah tenaga batin dalam kalangan kaum Adam merupakan sesuatu yang amat merisaukan. Manakan tidak, kesan mati pucuk atau menghidap disfungsi erektil merupakan satu mimpi ngeri.

Sebenarnya, ada banyak faktor risiko yang menyebabkan lelaki mengalami masalah kesan mati pucuk. Antaranya ialah tekanan perasaan, depresi, kegelisahan dan juga rasa rendah diri.

Selain itu, ada juga faktor lain seperti
gaya hidup yang tidak sihat seperti merokok,
 mengambil minuman keras, berat badan berlebihan dan tidak bersenam.

Penyakit yang dialami juga boleh menyebabkan masalah tenaga batin. Sebagai contoh, diabetes, tekanan darah tinggi, kecederaan saraf atau penyakit jantung. Semua ini
boleh menyebabkan disfungsi erektil
 dan masalah untuk mengekalkan ereksi.

Untuk pengetahuan anda, masalah tenaga batin atau kesan mati pucuk jarang berlaku tanpa sebab. Selalunya, ia berlaku disebabkan beberapa faktor lain.

Di dalam artikel kali ini, kami akan membincangkan mengenai faktor risiko masalah disfungsi erektil.

Kesan mati pucuk, apakah faktor risikonya?

Penyakit dan kondisi yang menyebabkan kesan mati pucuk

Tahukah anda, ada beberapa faktor yang dapat meningkatkan risiko masalah disfungsi erektil? Umur merupakan faktor utama, namun ada beberapa lagi faktor lain yang mungkin anda sendiri tidak sangka!

Antaranya adalah penyakit seperti diabetes, sakit jantung dan darah tinggi. Tekanan perasaan dan stress juga boleh membuatkan lelaki mengalami masalah tenaga batin.

1. Diabetes dan penyakit jantung

Masalah disfungsi erektil merupakan sesuatu yang lazim dalam kalangan lelaki yang
menghidap diabetes jenis 1 dan diabetes jenis 2.

Menurut sebuah kajian di dalam jurnal
Diabetes Medicine
, hampir separuh lelaki yang menghidap diabetes akan mengalami masalah tenaga batin.

Tahap gula dalam darah yang tinggi berpunca dari penyakit diabetes menyebabkan saluran darah dan saraf pesakit rosak, termasuk salur darah yang berada di sekitar zakar.

Lebih lama lelaki tersebut mengalami kencing manis, maka lebih
tinggilah risiko untuk mengalami disfungsi erektil.

Malah, prevalens kesan mati pucuk dalam kalangan lelaki adalah sebanyak 35-75% dan boleh berlaku 10-15 tahun lebih awal berbanding lelaki yang tidak menghidap diabetes.

Sakit jantung dan diabetes
 juga merupakan sesuatu yang berkait rapat antara satu sama lain. Malah, penyakit arteri koronari sebenarnya merupakan salah satu komplikasi penyakit diabetes.

Untuk pengetahuan anda, lelaki yang menghidap penyakit arteri koronari mempunyai 9 kali ganda risiko untuk mengalami masalah mati pucuk.

2. Masalah mati pucuk kesan t
ekanan darah tinggi

Menurut laman sesawang
European Society of Cardiology
, lelaki yang
tidak merawat penyakit tekanan darah tinggi
 akan mempunyai masalah tenaga batin pada masa hadapan.

Malah, mereka dua kali ganda lebih berisiko untuk menghidap disfungsi erektil berbanding lelaki yang mempunyai tekanan darah  normal.

Tambah lagi, ubat-ubatan yang digunakan untuk merawat masalah darah tinggi juga boleh menjadi penyebab masalah mati pucuk.

Jika ini yang berlaku, masalah ini perlulah dirujuk pada doktor secepat mungkin. Doktor boleh menukar ubat tersebut kepada ubat lain yang tidak akan memberikan anda kesan sampingan yang sama.

3.
Kondisi psikologikal

Stres dan tekanan perasaan merupakan dalang utama
 bagi masalah lemah syahwat atau tenaga batin. Malah, mati pucuk merupakan salah satu kesan negatif stres yang melampau.

Sebagai contoh, depresi, kegelisahan, PTSD dan juga masalah untuk mengawal kemarahan semuanya boleh mempengaruhi keupayaan lelaki untuk mengekalkan ereksi dan ejakulasi.

Faktor gaya hidup

Selain penyakit, gaya hidup seseorang juga boleh meningkatkan risiko seseorang untuk menghidap mati pucuk.

1.
Masalah tenaga batin disebabkan penyalahgunaan dadah

Penyalahgunaan dadah yang berpanjangan boleh menyebabkan kecederaan yang serius terhadap salur darah. Akibatnya, individu tersebut akan lebih terdedah untuk mengalami
masalah disfungsi erektil.

Perkara ini termasuklah amalan seperti:

Pengambilan alkohol secara berlebihan.

Merokok.

Kokain.

Marijuana.

Opiate.

2.
Gemar berbasikal mungkin punca mati pucuk

Mungkin ramai yang tidak sangka, mati pucuk boleh menjadi kesan daripada
amalan menunggang basikal dalam jangka masa yang lama.

Apabila menaiki basikal, berat badan lelaki akan tertumpu pada kawasan perineum. Di kawasan ini, ada banyak saluran darah penting yang membawa oksigen kepada zakar lelaki.

Kadangkala, aktiviti berbasikal boleh menyebabkan kecederaan pada saluran darah ini. Akibatnya, lelaki tersebut akan mengalami masalah tenaga batin atau disfungsi erektil.

Walau bagaimanapun, aktiviti berbasikal lebih banyak membawa kebaikan daripada keburukan untuk kaum Adam.

Kesimpulan

Masalah tenaga batin merupakan sesuatu yang perlu dipandang serius oleh kaum Adam. Jika mati pucuk atau disfungsi erektil berlaku disebabkan penyakit, anda perlu berjumpa doktor
untuk mendapatkan rawatan.

Ingat, mati pucuk boleh dirawat asalkan anda mengambil ubat-ubatan dan melakukan rawatan yang bersesuaian.

Oleh sebab itu, jangan hilang harapan. Selepas rawatan, tidak mustahil kehidupan anda akan kembali normal.


4 Mitos POPULAR Tentang Penyusuan Susu Ibu, No. 4 Khas Untuk Anda Yang Sangsi Nak Vaksin!

Setiap wanita pasti memasang impian untuk menyusukan bayi dengan susu badan. Ketika
bayi sedang berada dalam kandungan
 lagi, ahli keluarga dan rakan-rakan anda mungkin akan memberikan nasihat berkenaan penyusuan susu ibu kepada anda.

 Akan tetapi, tidak semua daripada nasihat itu adalah berguna dan ada kalanya agak mengelirukan terutamanya buat ibu baharu.

Jadi, anda sebagai seorang ibu perlu faham mengenai pelbagai fakta dan mitos berkenaan penyusuan badan.

Untuk mendapatkan lebih banyak info berkenaan Keibubapaan, anda boleh klik
di sini
.

4 mitos berkenaan penyusuan susu ibu

Buat bakal ibu di luar sana, pastikan anda ambil tahu perkara-perkara ini terlebih dahulu sebelum menyusukan bayi anda dengan susu badan, ya?

Mitos #1. Bayi secara semula jadi tahu bagaimana untuk menyusu badan

Fakta:
Setiap bayi akan lahir dengan refleks yang membantu mereka untuk
proses menyusu badan
 seperti refleks menghisap (
suck reflexes
) dan refleks mencari (
rooting reflexes
).

Kedua-dua refleks ini sangat membantu untuk bayi mencari puting susu ibu dan menghisapnya. Pun begitu, proses penyusuan badan kadangkala tidak berjaya.

Ini kerana proses ini perlu dipelajari secara berperingkat oleh kedua-dua bayi dan ibu. Selain itu, ubatan yang diambil semasa melahirkan bayi juga sedikit sebanyak akan menjejaskan refleks bayi ini. Jadi, hanya gunakan ubatan seperti ini apabila perlu sahaja!

Mitos #2. Penyusuan susu ibu adalah menyakitkan

Fakta:
Sebenarnya, proses ini sangat jarang mendatangkan rasa sakit kepada ibu. Apa yang membuatkan proses itu menyakitkan adalah puting sensitif ekoran peningkatan kadar hormon selepas melahirkan bayi.

Untuk pengetahuan anda,
puting sensitif adalah normal
 namun rasa sakit padanya semasa menyusu badan adalah tidak normal. Antara punca kesakitan pada puting adalah teknik dan posisi menyusu badan yang tidak betul.

Jadi, sila berunding dengan doktor untuk mendapatkan khidmat nasihat.

Mitos #3. Penyusuan susu ibu akan terganggu jika puting anda tidak sempurna

Fakta:
Hakikatnya,
setiap wanita akan lahir dengan saiz dan bentuk puting yang berbeza-beza
. Oleh itu, tiada istilah puting “sempurna” untuk membolehkan proses menyusu badan menjadi lancar.

Selain itu, anda juga perlu tahu bahawa setiap bayi adalah berlainan. Saiz dan bentuk mulut mereka sudah pasti adalah tersendiri, begitu juga dengan lidah dan bibir mereka.

Sebenarnya, kejayaan proses menyusu badan tidak bergantung kepada faktor anatomi sahaja sebaliknya kerjasama antara ibu dan bayi itu sendiri.

Mitos #4. Anda tidak boleh menyusu badan selepas mengambil suntikan vaksin

Fakta:
Ini juga tidak benar kerana ia tidak akan memberi kesan sekiranya bayi anda sihat. Malahan sebenarnya, bayi anda juga mungkin akan
menerima manfaat daripada vaksin
 si ibu.

Pun begitu, anda perlu berhati-hati jika anak anda
mempunyai sistem imunisasi yang lemah
.

Dalam kes sebegini, anda yang menerima vaksin yang mengandungi virus lemah
seperti polio
,
campak
, beguk atau rubella perlu elak daripada menyusukan bayi dengan susu badan.

Konklusi

Sebenarnya, terdapat banyak lagi fakta dan mitos berkenaan penyusuan badan yang bakal ibu di luar sana perlu tahu.

Jadi, sentiasa berhubung dengan doktor anda untuk sentiasa mendapatkan nasihat dan rawatan lanjutan, jika perlu.


Cara Ambil Hati Anak Tiri untuk Terima Anda

Antara cabaran terbesar bagi setiap ibu bapa tiri adalah tidak tahu untuk membina hubungan yang sihat dengan anak tiri mereka. Proses ini mungkin memakan masa dan juga mencabar. Sebagai ahli keluarga baru yang akan masuk ke dalam keluarga pasangan anda, anda perlu banyakkan bersabar. Pelajari 4 strategi mudah ini untuk membantu anda dekat dengan anak tiri:

Tanggapan pertama penting

Sudah menjadi sifat semula jadi manusia untuk menilai seseorang berdasarkan pandangan pertama mereka. Begitu juga dengan kanak-kanak. Sebagai bakal ibu dan bapa tiri, anda perlu mewujudkan imej terbaik apabila pertama kali berjumpa dengan anak-anak tiri anda. Berikan senyuman mesra dan perkenalkan diri anda kepada mereka. Ingatlah bahawa anda tidak akan mendapat peluang kedua untuk membina tanggapan baik mereka tentang anda.

Selain itu, ibu bapa tiri juga tidak boleh meletakkan terlalu banyak tekanan pada bahu anak tiri mereka semasa perjumpaan pertama. Jangan jadikan pertemuan pertama terlalu lama kerana kanak-kanak akan rasa kurang selesa dan mereka juga akan menjadi lebih sukar untuk didekati.

Berikan ruang pada anak tiri

Normal untuk setiap ibu bapa tiri mempunyai harapan yang tinggi pada hubungannya dengan anak-anak tiri. Pastinya setiap ibu bapa tiri ingin membina ikatan yang kuat bersama anak tirinya secepat mungkin. Walau bagaimanapun, anda disarankan untuk tidak terlalu mendesak dan ghairah untuk rapat dengan anak tiri anda semasa tempoh awal perkenalan. Setiap orang termasuklah kanak-kanak memerlukan masa dan ruang peribadi mereka terutama apabila perlu menyesuaikan diri dengan kehilangan dan menerima kehadiran orang baru dalam keluarga mereka. Anda perlu terus mengekalkan interaksi yang baik dengan anak, cuma janganlah melanggar had apabila kanak-kanak belum menunjukkan tanda mereka sudah bersedia. Anak tiri anda sedang melalui hari-hari yang sukar dan adalah lebih baik jika anda tidak menambahkan lagi tekanan mereka.

Anggap mereka sebagai ahli keluarga anda

Anda ingin melayan anak tiri anda dengan baik dan ingin meninggalkan tanggapan yang baik tentang diri anda kepada mereka. Anda masakkan makanan kegemaran mereka, membiarkan anak melakukan perkara yang mereka inginkan, dan memberikan nasihat pada mereka. Realitinya, ini mungkin akan membuatkan anak lebih menjauh kerana mereka menganggap dilayan seperti tetamu istimewa di rumah tersebut. Anak tiri anda mungkin akan berkelakuan baik di hadapan anda, namun mereka tidak melihat anda sebagai ibu bapa sebenar mereka, untuk berkongsi perasaan dan rahsia mereka. Disebabkan itulah, jika anda dan anak tiri telah mula rapat dari awal lagi, anda sepatutnya melayan mereka dengan biasa. Contohnya, membuat kerja rumah bersama-sama dengan mereka ataupun memberitahu mereka untuk menggosok gigi sebelum tidur. Bagaimanapun, jangan gunakan pendekatan disiplin yang keras pada anak tiri anda.

Luangkan masa bersama dengan anak

Sesibuk mana pun anda, sebagai ibu bapa, anda perlu meluangkan masa berkualiti berdua bersama anak tiri anda. Anda boleh membantu anak membuat kerja sekolah, mengajar mereka membuat kek ataupun berjalan-jalan bersama di taman perumahan anda. Cara-cara ini dapat memberi peluang pada mereka mengenali anda dengan lebih dekat.

Hello Health Group
 tidak menyediakan nasihat perubatan, diagnosis, atau rawatan.


Ujian Jangkitan Saluran Kencing Di Rumah, Bagaimana Cara Betul Untuk Buat?

Definisi

Apa itu Ujian Jangkitan Saluran Kencing Di Rumah?

Saluran kencing terdiri daripada buah pinggang, pundi kencing, ureter dan urethra.

Air kencing di dalam pundi kencing kebiasaannya steril – tidak mengandungi bakteria atau organisma lain (seperti fungus).

Tetapi bakteria boleh memasuki saluran kencing melalui urethra
.

Jangkitan saluran kencing lebih kerap berlaku kepada perempuan berbanding lelaki.

Ini mungkin sebahagiannya disebabkan urethra perempuan lebih pendek dan hampir dengan anus yang membenarkan bakteria daripada usus untuk berhubung dengan urethra lebih mudah.

Lelaki juga mengandungi bahan anti-bakteria di dalam kelenjar prostat yang mengurangkan risiko jangkitan.

Kebanyakan jangkitan saluran kencing boleh dirawat dengan mudah menggunakan antibiotik.

Tetapi, jangkitan yang tidak dirawat boleh merebak ke buah pinggang dan menyebabkan masalah yang lebih serius.

Jika anda menggunakan kit ujian rumah, pastikan doktor anda tahu tentang keputusan ujian yang abnormal agar masalah yang serius tidak terlepas.

Mengapa ujian ini dijalankan?

Ujian jangkitan salur kencing dilakukan di bawah arahan doktor anda untuk:

Mengenal pasti jangkitan saluran kencing (urinary tract infection, UTI) terutamanya bagi mereka yang selalu mendapat UTI. Sesetengah keadaan
boleh meningkatkan risiko UTI seperti hamil
, diabetes atau keadaan yang mengganggu aliran kencing (seperti batu karang, strok atau kecederaan urat saraf tunjang). Untuk orang dewasa, UTI kebiasaannya menyebabkan simptom-simptom seperti sakit atau rasa terbakar semasa kencing, kerap kencing atau keinginan yang tiba-tiba dan kerap untuk kencing. Orang tua dan kanak-kanak mungkin tidak mengalami simptom-simptom ini. Atas sebab itu, pakar mengesyorkan orang tua dan kanak-kanak untuk berjumpa doktor jika disyaki mengalami UTI.

Memeriksa
sejauh mana keberkesanan rawatan UTI
. Jika anda sedang menerima rawatan UTI, anda boleh menguji air kencing di rumah untuk melihat jika antibiotik telah menyembuhkan jangkitan tersebut. Jika anda kerap mendapat UTI, anda boleh melakukan ujian ke atas diri sendiri.

Menguji kanak-kanak yang sering mengalami jangkitan pundi kencing tetapi tidak mampu melaporkan simptom-simpotmnya. Ujian rumah dilakukan bagi kanak-kanak ini di bawah arahan doktor.

Perkara yang perlu anda tahu sebelum ujian

Apa yang anda perlu tahu sebelum menjalani ujian ini?

Ujian ini harus dilakukan di bawah arahan doktor agar keputusan ujian abnormal
 yang disebabkan oleh selain UTI tidak terlepas
.

Walaupun
ujian ini boleh mengesan kehadiran UTI
, ia tidak memberikan maklumat berkenaan lokasi jangkitan.

Keputusan positif tidak selalunya bermakna anda mengalami jangkitan.

Jika anda mendapat keputusan positif, pastikan anda berbincang dengan doktor.

Jika anda mengalami simptom-simptom jangkitan saluran kencing tetapi ujian menunjukkan sebaliknya, sila hubungi doktor anda untuk melakukan penilaian.

Kit ujian rumah tidak tepat 100%.

Jika anda berterusan mengalami simptom-simptom jangkitan walaupun keputusan ujian mengatakan sebaliknya, sila beritahu doktor anda.

Banyak jenis kit ujian rumah boleh dipesan melalui internet.

Jika anda boleh melayari internet, anda boleh mencari maklumat ini dengan mencari jenis atau nama pengeluarnya.

Sesetengah kit mengandungi kapsul atau ubat lain untuk kegunaan selepas ujian.

Sebarang ubat yang disediakan bersama kit bukanlah pengganti kepada susulan bersama doktor.

Ketahui apa yang berlaku

Apakah persediaan ujian ini?

Anda boleh membeli ujian dipstick tanpa memerlukan preskripsi dari doktor.

Sila berbincang dengan doktor tentang penggunaannya.

Apa yang berlaku ketika ujian ini?

Jangan kencing sekurang-kurangnya 4 jam sebelum ujian
.

Sampel pertama air kencing di waktu pagi (yang telah terkumpul di dalam pundi kencing semalaman) memeberikan keputusan yang paling tepat.

Uji air kencing dalam tempoh 15 minit sampel dikumpul atau letakkan dipstick ke dalam saliran kencing semasa anda sedang kencing.

Elakkan menyentuh bingkai bekas ke kawasan kemaluan anda dan elakkan penggunaan tisu tandas awam, bulu ari-ari, darah haid atau bahan asing yang lain dari masuk ke dalam sampel air kencing.

Apa yang berlaku selepas ujian ini?

Uji sampel air kencing mengikut arahan yang disediakan
.

Pastikan doktor anda tahu keputusan ujian yang abnormal agar masalah salur kencing tidak terlepas.

Memahami keputusan ujian tersebut

Apa maksud keputusan saya?

Ujian jangkitan salur kencing di rumah

Normal
:

Ujian dipstick nitrite: Tiada nitrite ditemukan dalam air kencing. Keputusan normal ialah negatif.

Ujian dipstick leukocyte: Tiada sel darah putih (leukocyte) ditemukan dalam air kencing. Keputusan normal ialah negatif.

Abnormal
:

Ujian dipstick nitrite: Nitrite ditemukan dalam air kencing. Keputusan ini ialah positif.

Ujian dipstick leukocyte: Sel darah putih (leukocyte) ditemukan dalam air kencing. Keputusan ini ialah positif.

Hubungi doktor anda jika keputusannya ialah positif.

Julat normal bagi ujian ini mungkin berbeza bergantung kepada makmal dan hospital.

Sila berbincang dengan doktor anda tentang apa-apa persoalan yang anda ada berkenaan keputusan ujian anda.

Jika anda mempunyai sebarang persoalan berkenaan ujian ini, sila berunding dengan doktor anda untuk memahami dengan lebih baik.


Aktiviti Sukan Kurangkan Kemurungan dalam Kalangan Kanak-kanak

Kemurungan dalam kalangan individu dewasa telah lama dikaitkan dengan pengecutan
hippocampus
, bahagian otak yang memainkan peranan penting berkaitan memori dan respon terhadap stres. Bagaimana pula dengan keadaan kemurungan dalam kalangan kanak-kanak? Satu penyelidikan daripada
Washington University in St. Louis
 telah menemui perhubungan diantara penyertaan dalam sukan-sukan berkumpulan dengan jumlah
hippocampal
 yang lebih besar dalam kalangan kanak-kanak yang menyebabkan kurangnya kemurungan dalam kalangan mereka yang berumur diantara 9 hingga 11 tahun.

Lisa Graham, pengarang utama bagi kajian ini dan seorang senior yang terlibat dalam pengkhususan neurosains kognitif di
Arts & Sciences
 universiti tersebut memberitahu, kajian tersebut amat penting kerana ia membantu memperjelaskan hubungan diantara penglibatan dalam sukan, jumlah bahagian otak yang tertentu dan simptom kemurungan dalam kalangan kanak-kanak seawal umur 9 tahun. Beliau turut menambah, penglibatan dalam aktiviti sukan dan bukannya aktiviti bukan berbentuk sukan seperti musik dan seni, berkait rapat dengan jumlah
hippocampal
 yang lebih besar dalam kalangan kanak-kanak lelaki dan perempuan dan berkaitan dengan pengurangan kemurungan dalam kalangan kanak-kanak lelaki. Beliau turut menyatakan bahawa hasil kajian ini boleh mencetuskan usaha kerja baharu berkenaan pencegahan dan perawatan risiko kemurungan dalam kalangan kanak-kanak.

Deanna Barch, ketua Jabatan Sains Psikologi & Otak di
Arts & Sciences
 dan Profesor Psikiatri di
Washington University School of Medicine in St. Louis
 berkata, hasil kajian tersebut memberikan kebarangkalian yang agak menarik apabila terdapat manfaat tambahan pasukan atau komponen berstruktur sukan tersebut, seperti interaksi sosial atau keteraturan yang diberikan daripada aktiviti-aktiviti ini. Sementara kajian-kajian lain telah menunjukkan kesan aktiviti senaman dan sukan keatas kemurungan dan kaitannya dengan jumlah
hippocampal
dalam kalangan orang dewasa, kajian ini pula merupakan antara yang pertama yang menunjukkan bahawa penyertaan dalam sukan berkumpulan mempunyai kesan anti-kemurungan yang sama dalam kalangan kanak-kanak pra-remaja.

Selain itu, Cameron Carter, editor
Biological Psychiatry: Cognitive Neuroscience and Neuroimaging
 dan profesor psikiatri dan psikologi di
University of California, Davis
 turut memberikan pendapat bahawa hasil kajian yang menarik ini memberikan petunjuk penting mengenai bagaimana manfaat sukan memberi manfaat kepada kanak-kanak dan mendedahkan peranan penting yang dimainkan oleh jantina dalam kesan ini.

Kajian ini melibatkan sampel daripada seluruh Amerika Syarikat, dengan jumlah sampel seramai 4,191 kanak-kanak yang berumur daripada 9 hingga 11 tahun yang diperoleh daripada
Adolescent Brain and Cognitive Development Study
. Ibu bapa memberikan maklumat berkenaan penyertaan anak-anak mereka dalam aktiviti sukan dan aktiviti-aktiviti lain dan simptom kemurungan. Imbasan otak kanak-kanak turut menyediakan data berkenaan jumlah
 hippocampal dua hala.

Hasil kajian ini yang jelas menunjukkan kesan sukan berkumpulan keatas perkembangan otak dan mood, dan ini memberikan sokongan kuat untuk menggalakkan kanak-kanak untuk menyertai sukan berstruktur yang memberikan manfaat bukan sahaja daripada aspek fizikal, malah mental dan interaksi sosial.


Adakah Anak Anda Rabun Jauh?

Dengan kemajuan teknologi pada masa kini, kita lebih terdedah dengan penggunaan teknologi. Malah, anak-anak kita juga tidak terlepas dari mengikuti kemajuan teknologi ini. Walau bagaimanapun, jika terlebih penggunaannya, ia akan mendatangkan kesan buruk, antaranya adalah berkaitan dengan mata,
myopia (
rabun jauh)
.

Mengapa kanak-kanak memerlukan cermin mata?

Ramai kanak-kanak menghabiskan masa berjam-jam menghadap telefon pintar, tablet, komputer atau televisyen setiap hari. Jika ada kelapangan, mereka akan memilih untuk bermain permainan video sepanjang hari.

Tetapi sedarkah anda bahawa peranti teknologi ini mempunyai medan magnet? Jika mata terdedah kepadanya untuk jangka masa yang panjang, mata boleh cedera. Ia akan menyebabkan penglihatan menjadi terhad, kabur dan akan menyukarkan anda untuk menentukan kedudukan tepat objek yang ingin anda lihat.

Kanak-kanak yang berdepan dengan masalah
myopia
 ini tidak dapat melihat skrin televisyen atau papan putih. Oleh itu mereka memerlukan alat yang dapat membantu mereka memperbaiki penglihatan mereka, iaitu cermin mata.

Punca
myopia

Masalah ini berlaku apabila kornea menjadi terlalu melengkung, jadi cahaya yang memasuki masa tidak boleh difokuskan dengan tepat menyebabkan objek menjadi kabur.

Buat masa ini, masalah penglihatan seperti ini dipercayai berlaku kerana keturunan. Jika seorang atau kedua ibu bapa memiliki masalah rabun, ini bermakna anak akan berpotensi untuk mendapat rabun jauh juga.

Punca kedua, rabun jauh boleh terjadi apabila membaca dalam persekitaran yang kurang cahaya, terlalu mengharap skrin tv, tablet dan sebagainya.

Sebagai tambahan, keadaan ini juga berlaku pada individu dewasa yang berdepan dengan tekanan visual, katarak atau mempunyai diabetes.

Perlukan cermin mata atau tidak?

Jika anak anda mempunyai tanda yang tidak normal berkaitan dengan mata, anda perlu membawanya berjumpa doktor untuk diperiksa. Sama ada di hospital atau di klinik, doktor akan mengukur penglihatan mata mereka dengan ujian.

Anak anda akan menutup sebelah mata dan membaca papan abjad pelbagai peringkat, dari tulisan bersaiz besar hingga kecil. Kemudian doktor akan menjalankan ujian lain dengan monitor.

Keputusan terakhir akan membantu untuk mengetahui sama ada anak anda memerlukan cermin mata atau tidak. Penglihatan terbaik individu normal adalah dari 9/10 ke 10/10.

Bagaimana membiasakan diri dengan
myopia?

Apabila anda mengetahui bahawa anda mesti menggunakan cermin mata, anda harus belajar untuk membiasakan diri dengannya dan memperbaiki kesihatan mata anda. Lakukan perkara-perkara di bawah:

Sentiasa pastikan cermin mata dalam keadaan bersih

Gunakan titisan mata (
eye drop)
 yang disyorkan doktor untuk memastikan mata sentiasa bersih

Pastikan mata mendapat rehat yang secukupnya

Dapatkan peranti skrin

Jangan menggunakan telefon pintar, tablet, atau komputer riba dalam cahaya yang suram dan gelap

Perbanyakan mengambil makanan yang mengandungi vitamin A seperti lobak, tomato, betik, dan sebagainya

Mengambil makanan tambahan atau makan yang mengandungi Omega-3 yang banyak terdapat dalam minyak ikan.


Pernahkah Terfikir, Berapa Kali Perlu Mandi Dalam Sehari?

Berapa kalikah anda mandi dalam sehari? Atau anda mandi hanya apabila perlu? Pernahkah anda terfikir berapa banyak kalikah anda perlu mandi dalam sehari?

Bagi mengetahui dengan lebih lanjut, jangan malu untuk teruskan bacaan anda melalui artikel ini. Mungkin selepas ini boleh mengubah tabiat lama anda.

Mandian mengikut jenis kulit

Setiap individu memiliki jenis kulit yang berbeza, dan setiap
kulit
 yang berbeza ini boleh berubah keadaannya bergantung kepada cuaca dan persekitaran. Ada individu yang memiliki jenis kulit yang normal, tetapi ada juga yang memiliki jenis kulit yang agak kering. Oleh itu, bagi mereka yang mempunyai jenis kulit kering, kulit mereka akan menjadi lebih kering pada musim sejuk jika mandi dengan kerap. Tahu mengapa?

Sebenarnya, mandian yang terlalu kerap akan menanggalkan lapisan minyak semula jadi yang terdapat pada permukaan kulit. Minyak ini berfungsi sebagai lapisan perlindungan yang mengekalkan kelembapan kulit daripada menjadi kering akibat persekitaran luar kulit. Bukan sahaja kekerapan mandi akan mempengaruhi hal ini, malah waktu mandi dan suhu
air
 turut boleh menjejaskan kelembapan kulit.

Kenapa tidak boleh mandi terlalu lama?

Anda sebenarnya tidak digalakkan untuk mandi terlalu lama. Cukup sekadar beberapa minit untuk menghilangkan kekotoron dan terus keluar dari bilik mandi anda.
Mandian
 yang terlalu lama sehingga menjangkau 20 atau 30 minit boleh menanggalkan lapisan minyak semula jadi kulit anda atau juga disebut sebagai ‘sebum’. Selain itu, anda disarankan untuk mandi dengan menggunakan
air
 bersuhu suam atau pada suhu bilik. Air mandian yang terlalu sejuk atau panas sangat tidak digalakkan. Saranan ini juga adalah atas satu sebab yang sama; lapisan minyak semula jadi kulit.

Bagaimana hendak menentukan kekerapan mandian harian?

Sebenarnya, tiada bilangan khusus untuk mandian yang ideal. Kuncinya adalah anda perlu mengenal pasti diri anda sendiri. Apakah jenis kulit anda dan keadaan semasa diri anda. Bagi mereka yang banyak terlibat dengan kerja-kerja fizikal dan luar bangunan, anda mungkin perlu lebih kerap mandi berbanding mereka yang bekerja di dalam ruangan berpendingin hawa. Individu yang bekerja di kawasan beriklim tropika yang terkenal dengan cuaca hujan dan panas, anda perlu lebih kerap mandi berbanding mereka yang tinggal di kawasan yang sejuk. Kenapa? Kerana cuaca yang panas dan lembap menjadikan anda lebih ber
peluh
 dan berbau.

Kerap peluh, kerap mandi

Bagi mereka yang bekerja di kawasan yang agak terdedah kepada kekotoron dan mereka yang kerap ber
peluh
, anda disarankan untuk mandi dengan lebih kerap terutamanya apabila baju anda sudah mula dibasahi cucuran peluh. Peluh boleh merengsakan kulit, dan sekiranya anda membiarkan tubuh badan dibasahi peluh dalam waktu yang lama, ia akan mendedahkan anda kepada risiko jangkitan
bakteria
 atau kulat. Anda juga boleh mendapat penyakit kulit yang dipanggil ‘dermatitis neglecta’ sekiranya anda tidak mandi berminggu-minggu atau berbulan-bulan.

Bagi mengelakkan kekeringan kulit setelah mandi, sapukan pelembap pada kulit anda. Ia membantu mengekalkan kelembapan kulit dan mengelakkan kekeringan. Bagi mereka yang selalu berpeluh pula, tidak perlu ‘berlagak’ seperti anda berada di negara-negara bermusim sejuk dengan tidak mandi dalam sehari. Kami hanya kasihankan rakan sekerja anda, apatah lagi yang berada betul-betul bersebelahan dengan anda. Hendak ditegur busuk, risau terasa je.


Normal Ke Jika Saya Selalu Mengingati Mati? Ini 3 Kesan Yang Perlu Diketahui

Anda mungkin salah seorang daripada individu yang memikirkan atau mengingati mati setiap hari.

Walaupun anda tidak menginginkannya, fikiran mengenai kematian akan sering hadir tanpa anda sedari.

Namun begitu, adakah normal jika anda sering memikirkan mengenai kematian?

Selalu mengingati mati akan membuatkan kehidupan lebih ‘hidup’

Sebelum anda memahami mengenai kebiasaan anda mengingati kematian, anda perlu tahu, seringkali mengingati kematian
bukanlah tanda anda sedang mengalami fobia kematian
.

Mengingati mati juga bukanlah pemicu yang menyebabkan munculnya keinginan untuk membunuh diri dalam diri anda.

Ini kerana, kedua-dua perkara tersebut adalah berbeza.

Selalu mengingati mati adalah sesuatu yang normal.

Bahkan, memikirkannya secara berterusan mungkin boleh memberikan kesan yang baik pada anda dalam menjalani kehidupan.

Ini kerana, ketika anda memikirkan mengenai kematian, mungkin juga anda tidak berasa takut dengan kematian tersebut.

Bahkan, anda mungkin memikirkan bagaimana untuk menyediakan diri anda untuk menghadapi kematian.

Dengan memikirkan berkenaan kematian, ia akan memberikan kesedaran kepada diri kita bahawa kehidupan yang kita miliki ini adalah satu perkara yang perlu disyukuri.

Kita semua mengetahui kematian itu adalah sesuatu yang pasti berlaku dan akan dirasai oleh semua individu.

Jadi, dengan memikirkan mengenai kematian akan membuatkan anda merancang kehidupan kini dengan perkara yang lebih bermakna.

3 sebab mengingati mati boleh memberikan kesan positif kepada kehidupan anda

Berikut merupakan antara beberapa kesan baik yang mungkin akan anda alami jika sering mengingati mati:

#1. Anda memiliki perspektif mengenai kehidupan

Anda tahu bahawa semua individu pasti akan mati. Oleh itu, anda akan lebih menghargai dan menikmati kehidupan yang ada kerana anda tahu ia akan berakhir satu ketika nanti.

Dengan mempunyai perspektif seperti sedemikian, anda akan lebih menghargai kehidupan anda.

Anda juga tidak akan menyibukkan diri dengan melakukan perkara yang tidak akan membuatkan anda bahagia.

Sebagai contoh, anda mungkin tidak akan mudah menjadi marah dengan sesuatu yang tidak anda sukai.

Anda tahu bahawa
perasaan marah adalah satu perkara yang kecil sahaja
 dan ia hanya akan membuatkan hidup anda tidak bahagia.

#2. Anda tidak akan membuang masa dengan individu yang anda tidak gemar

Memandangkan hidup ini agak singkat, maka anda akan lebih menghargai diri anda sendiri.

Sebagai contoh, jika anda sentiasa mengingati mati, anda akan sedar bahawa setiap detik waktu yang anda miliki adalah sangat berharga.

Oleh itu, anda tidak akan menghabiskan waktu dengan orang yang tidak elok dan menyusahkan diri anda.

Anda hanya akan menghabiskan waktu bersama-sama individu yang cukup bermakna dalam hidup anda. Anda juga mungkin tidak lagi ambil peduli mengenai kata-kata daripada orang lain yang tidak penting untuk anda.

Oleh sebab itu, dengan mengingati mati, anda tidak akan berasa bahawa setiap waktu yang anda lalui itu terbazir dengan sia-sia.

#3. Bermotivasi untuk terus menjalani kehidupan

Sering mengingati mati juga akan membuatkan anda bermotivasi dalam menjalani kehidupan.

Anda akan semakin bersemangat untuk melakukan perkara yang bermanfaat kerana anda tidak mahu menjadi individu yang biasa-biasa sahaja dalam hidup.

Anda juga pasti tidak ingin kehidupan anda berlalu dengan begitu sahaja.

Oleh itu, jika sering mengingati mati, anda akan bermotivasi untuk terus memberikan makna dalam hidup yang sedang anda jalani.

Sentiasa mengingati mati juga tidak selalunya baik

Namun, tidak semua individu mampu membayangkan kematian dengan hati dan fikiran yang tenang.

Bagi sesetengah individu, mengingati mati sering dilakukan tanpa disedari. Kadangkala, walaupun dia tidak ingin memikirkan mengenainya, fikiran tersebut kerap kali akan muncul.

Bagi sesetengah individu lain pula, mengingati mati mungkin akan menyebabkan kesan yang negatif kepada kehidupannya.

Apatah lagi jika berfikir mengenai mati boleh membuatkannya menjadi lebih gusar dan gelisah.

Oleh itu, elakkan daripada berfikir mengenai kematian jika anda rasa tidak mampu untuk
menanggung beban mental yang bakal berlaku
.

Secara umumnya, apabila anda tidak mampu mengawal pemikiran berkenaan kematian di saat anda tidak mahu memikirkannya, anda mungkin akan menjadi lebih defensif.

Ini bermakna, anda mungkin akan ‘menolak’ atau tidak menerima kenyataan bahawa anda akan mati satu hari nanti.

Perspektif sebegini akan membuatkan anda sukar untuk menentukan mana satukah perkara yang penting dan manakah yang tidak penting.

Apabila anda berfikir yang anda tidak akan mati, maka anda tidak akan menghargai kehidupan yang sedang dijalani.

Oleh sebab itu, apabila perasaan gelisah atau gusar yang anda alami sudah tidak dapat ditanggung, adalah lebih baik untuk anda
bertemu dengan ahli kesihatan mental profesional
.

Beritahu kepada mereka berkenaan masalah yang anda alami.

Pada ketika itu, mereka akan mengenal pasti sekiranya anda sedang mengalami gangguan keresahan atau sekadar pemikiran yang normal.

Baca juga:

BCL Tempah Kubur Sebelah Ashraf, Mungkin Alami Kesan Balu Yang Menyebabkan Risiko Kematian Tinggi

Bahana Group WhatsApp Keluarga, Boleh Pengaruhi Kesihatan Mental Secara Negatif?

Poligami Boleh Beri Kesan Kepada Mental Individu, Benarkah?

Ini 5 Artis Tempatan Yang Pernah Alami Gangguan Mental, Nombor 3 Tu Tak Sangka!

Untuk Si Isteri, Kenali 32 Tanda Suami Sedang STRESS Fizikal & Mental- Jangan Abaikannya!


Tangani Anak Kerap Terjaga Malam

Anak anda kerap terjaga malam dan mereka mencari anda di bilik? Anda mungkin akan bertanyakan mengapa mereka tidak lena tidur sepanjang malam. Dalam topik ini, kita akan dapat mengetahui mengapa anak kerap terjaga malam dan bagaimana menangani situasi ini.

Mengapa anak anda kerap terjaga malam?

Menurut pakar, terjaga malam adalah sebahagian daripada kitaran tidur yang biasanya dialami kanak-kanak dan juga orang dewasa. Akan tetapi, penidur yang baik tahu bagaimana untuk kembali tidur tanpa bantuan. Malangnya, kanak-kanak sulit untuk menanganinya. Jika anak anda memanjat ke katil anda di tengah malam, itu tandanya mereka memerlukan bantuan anda untuk kembali lelap. Selain itu, ketakutan kanak-kanak seperti takut dengan raksasa, hantu, atau benda lain boleh membuatkan anak anda sukar untuk tidur kembali. Pada usia 3 hingga 6 tahun, kenak-kanak cenderung untuk berlari keluar dari bilik mereka apabila mendapat mimpi buruk.

Bagaimana untuk membantu kanak-kanak menangani perkara ini?

Berikut ada beberapa tip untuk anda cuba bagi membantu anak anda menanganinya.

Bantuan tidur. Sesetengah kanak-kanak
mempunyai masalah dengan tidur.
 Mereka rasa tidak selesa atau tidak relaks apabila terjaga malam dan tiada bantuan tidur di tangan. Bantuan tidur boleh jadi seperti patung haiwan,
puting bayi
, atau barangan istimewa bagi kanak-kanak. Oleh itu, bagi menangani perkara ini, anda boleh memperkenalkan bantuan tidur secara beransur-ansur kepada anak anda. Anda boleh ajar mereka tidur sambil dipeluk dengan anak patung kegemaran mereka ataupun
memainkan muzik lembut
 bagi merangsang tidur mereka. Juga, ingatlah untuk pergi meninggalkan mereka dari bilik sebelum mereka tertidur. Ini mungkin sukar buat permulaan, tetapi bersabarlah dan jadikannya sebagai rutin tidur.

Konsisten dengan rancangan anda. Jika anda merancang untuk membantu anak anda kembali tidur, kekal konsisten dengan perancangan ini. Contohnya, rancangan anda adalah menetapkan sempadan, jadi cuba kekalkannya. Kekal kuat dan pastikan mereka kembali di katil mereka, berikan ciuman, dan kemudian tinggalkan mereka di bilik.

Bantu anak anda menghadapi ketakutan mereka. Normal apabila kanak-kanak takutkan gelap. Anda boleh bantu anak anda menghadapi ketakutan mereka dengan cara memasang lampu malam di
bilik tidur
 mereka, jadi mereka masih boleh melihat di dalam bilik. Selain itu, cuba bacakan buku kepada anak anda sebelum tidur supaya kanak-kanak boleh melupakan ketakutan mereka.

Biarkan anak anda membuat pilihan katil sendiri. Anda boleh membantu anak anda berminat untuk tidur dengan cara membiarkan mereka untuk
memilih katil mereka sendiri.
 Antaranya seperti memilih cadar, bantal, ataupun bentuk katil yang mereka inginkan. Selain itu, anda juga boleh meluangkan masa untuk mendekorasi katil bersama anak-anak anda. Kemudian, barulah anak anda akan rasa selesa dengan bilik dan katil mereka.

Tawarkan ganjaran. Kadangkala, anda boleh berikan ganjaran pada anak anda atas usaha mereka. Ia boleh jadi mainan patung yang baru. Ini boleh menggalakkan kanak-kanak untuk tidur sendiri di dalam bilik mereka.

Kompromi. Anda boleh berkongsi bilik tidur dengan anak anda pada masa-masa tertentu. Letakkan mereka di atas tilam lembut di bilik anda juga boleh membantu.

Anda mungkin berminat membaca artikel ini:

Bantu Anak Melawan Ketakutan

Insomnia Dalam Kalangan Kanak-kanak

Bagaimana Ingin Mengajar Anak Tidur Sendiri


4 Sebab Kenapa Penyakit Diabetes Lebih Susah Dikawal Jika Anda Merokok!

Mungkin masih ramai yang belum tahu bahawa sebenarnya terdapat hubungan rokok dan diabetes, ia bukan suatu perkara yang boleh anda pandang ringan.

Ini kerana kedua-duanya boleh membahayakan tahap kesihatan individu dan apa yang membimbangkan adalah
ramai orang yang terkait dengan rokok serta diabetes
.

Persoalannya, apakah hubungan rokok dan diabetes yang diperkatakan ini? Jom teruskan membaca artikel ini untuk tahu dengan lebih mendalam lagi.

Statistik penghidap diabetes di negara kita

Statistik Tinjauan Kesihatan dan Morbiditi Kebangsaan (NHMS) pada tahun 2019 menyatakan bahawa
3.9 juta orang menghidap penyakit kencing manis di Malaysia
.

Menteri Kesihatan, Datuk Seri Adham Baba berkata bahawa prevalens diabetes di negara ini telah meningkat daripada 13.4% pada tahun 2015 ke 18.3% pada tahun 2019.

Angka yang telah direkodkan ini sudah pasti bukanlah kecil dan trend juga telah menunjukkan bahawa kemungkinan ia untuk meningkat saban tahun adalah tinggi.

Lebih membimbangkan, penyakit diabetes ini dipercayai akan menjadi lebih berbahaya dan sukar untuk dikawal jika penghidap adalah seorang perokok tegar!

Statistik perokok tegar di negara kita

Statistik Tinjauan Kesihatan dan Morbiditi Kebangsaan (NHMS) pada tahun 2015 menyatakan bahawa
5 juta rakyat berusia 15 tahun ke atas adalah perokok tegar
.

Ini bersamaan dengan 22.8% daripada seantero penduduk negara kita dengan usia lingkungan perokok tegar yang paling tinggi adalah mereka yang berumur 20 hingga 54 tahun.

Angkara rokok, Kementerian Kesihatan Malaysia (KKM) menyatakan bahawa sekitar 10,000 rakyat negara kita yang mati setiap tahun akibat penyakit berkaitan rokok.

Sesuai dengan tajuk artikel ini, persoalannya sekarang adalah, apakah terdapat hubungan rokok dan diabetes? Adakah rokok akan buat diabetes jadi lebih teruk?

Apa dia hubungan rokok dan diabetes?

Seperti mana yang mungkin kita semua sudah tahu, merokok adalah satu tabiat yang bukan sahaja akan merugikan malah membahayakan tahap kesihatan individu.

Tabiat ini telah dibuktikan menerusi kajian
 sebagai antara punca terjadinya penyakit kronik
 seperti penyakit jantung, tekanan darah tinggi, strok, kanser dan lain-lain.

Selain itu, tabiat merokok itu juga dikatakan akan membuat penderita penyakit kencing manis lebih parah ekoran komplikasi yang akan ditimbulkan olehnya.

Jika anda menghidap diabetes dan menghisap rokok, berikut adalah beberapa komplikasi yang mungkin akan terjadi kepada anda:

Hubungan rokok dan diabetes #1. Meningkatkan tahap gula dalam darah

Setiap penderita penyakit kencing manis sudah pasti mahu berusaha keras untuk
mengekalkan tahap glukosa pada kadar yang agak rendah dan stabil
.

Namun jika mereka seorang perokok, usaha ini mungkin akan menjadi sia-sia ekoran rokok boleh membuat tubuh badan anda rintang terhadap insulin.

Kesannya, tahap gula dalam darah akan menjadi lebih tinggi lantas menyebabkan komplikasi diabetes lain yang mungkin boleh membahayakan diri anda.

#2. Menyebabkan serangan jantung dan saluran darah rosak

Antara lain hubungan rokok dan diabetes adalah kedua-duanya mungkin boleh menyebabkan
kerosakan bersifat fatal pada sistem kardiovaskular individu
.

Dalam erti kata lebih mudah, penghidap diabetes dan perokok tegar adalah lebih tinggi risiko alami masalah kardiovaskular seperti serangan jantung dan saluran darah rosak.

#3. Menjejaskan organ paru-paru dan sistem pernafasan

Tabiat merokok sudah tentu boleh menjejaskan organ paru-paru lantas membawa masalah pada sistem pernafasan seperti kondisi bronkitis, emfisema dan lain-lain.

Kondisi yang boleh membawa kepada jangkitan paru-paru seperti pneumonia ini pula mungkin
akan menjadi lebih teruk sekiranya anda menghidap kencing manis
.

#4. Merosakkan organ mata dan fungsi penglihatan

Untuk pengetahuan anda, mereka yang ada diabetes adalah lebih tinggi
 terkena penyakit mata seperti katarak dan glaukoma
 yang berisiko membawa kepada masalah buta.

Ditambah pula dengan tabiat merokok, penyakit-penyakit ini termasuk kondisi retinopati diabetik akan menjadikannya lebih teruk lantas merosakkan fungsi penglihatan.

Bagaimana kawal hubungan rokok dan diabetes?

Tidak perlu diterangkan dengan lebih lanjut, penderita penyakit diabetes ini sangat disarankan untuk
 berhenti merokok walaupun diakui ia adalah sangat sukar
.

Disebabkan itu, anda mungkin boleh cuba mengamalkan pelbagai kaedah untuk berhenti merokok termasuklah pengambilan gula-gula getah nikotin dan lain-lain.

Dalam pada itu, jangan pula disangka bahawa dengan berhenti merokok akan membuat penyakit kencing manis yang dihidapi itu akan pulih dengan sendiri.

Sebaliknya,
 sila kawal juga simptom diabetes
 dengan menjaga aspek diet pemakanan, penjagaan luka dan pengambilan ubatan agar ia dapat dikawal dengan baik.


Ini Sebab Ibu Hamil Perlu Kenal Tanda Awal Praeklampsia, Bahaya Boleh Ragut Nyawa!

Preeklampsia adalah satu keadaan yang boleh mendatangkan bahaya pada ibu hamil.

Jika anda merupakan ibu hamil, anda perlu tahu dan cakna berkenaan satu komplikasi kehamilan yang satu ini.
Ia disebut sebagai praeklampsia
 (
preeclampsia
). Mengapa?

Ini kerana ia adalah salah satu komplikasi kehamilan yang agak serius dan berbahaya kepada seorang wanita yang sedang hamil.

Ingin mengetahui berkenaan keadaan ini dengan lebih lanjut? Ikuti perbincangan di bawah ini.

Preeklampsia adalah…

Praeklampsia atau preeklampsia adalah satu keadaan komplikasi kehamilan
yang dicirikan dengan tekanan darah tinggi berserta beberapa tanda kerosakan pada sistem organ tubuh yang lain.

Biasanya ia melibatkan organ hati dan juga buah pinggang
. Ia biasa berlaku pada minggu ke-20 kehamilan bagi ibu hamil yang mana sebelum ini, tekanan darahnya berada pada keadaan yang normal.

Artikel berkaitan:

Atasi Masalah Tekanan Darah Rendah semasa Hamil

Punca Tekanan Darah Tinggi

Jika ia tidak dirawat, keadaan ini bukan sahaja amat berbahaya malah boleh meragut nyawa ibu hamil tersebut.

Preeklampsia adalah jika ibu hamil alami tanda-tanda ini

Kadangkala, praeklampsia ini berlaku tanpa sebarang tanda atau simptom. Tekanan darah tinggi pula tidak berlaku secara mengejut kerana ia berlangsung perlahan-lahan.

Oleh sebab itu, jika anda merupakan salah seorang ibu hamil, anda perlu sentiasa mengawasi tekanan darah anda. Ini kerana, tanda pertama keadaan ini biasanya melibatkan peningkatan tekanan darah.

Antara simptom-simptom lain keadaan ini termasuklah:

Wujud sisa protein dalam air kencing atau mana-mana tanda lain
yang menunjukkan masalah pada buah pinggang

Sakit kepala yang teruk

Perubahan pada penglihatan seperti hilang penglihatan yang bersifat sementara, penglihatan yang kabur serta sensitif terhadap cahaya

Sakit badan bahagian atas yang biasanya berlaku di bawah tulang rusuk pada sebelah kanan

Loya tekak dan muntah-muntah

Tahap platelet yang berkurangan dalam darah

Hati yang tidak berfungsi dengan baik

Sesak nafas disebabkan kewujudan cecair dalam paru-paru

Preeklampsia adalah penyebab kepada kondisi ini

Penyebab kepada berlakunya keadaan ini berpunca daripada beberapa faktor. Namun, kebanyakan pakar perubatan berpendapat, ia bermula daripada placenta atau uri bayi.

Pada peringkat awal kehamilan, beberapa saluran darah baharu akan terbentuk dan berkembang agar ia dapat menghantar darah dengan lebih berkesan ke dalam plasenta.

Bagi wanita yang mempunyai preeklampsia adalah boleh menyebabkan saluran darah ini tidak berkembang dan berfungsi dengan baik. Ia biasanya lebih sempit daripada saluran darah biasa dan memberikan reaksi yang berbeza kepada hormon.

Ia kemudiannya menyebabkan darah menjadi sedikit terbatas untuk melalui saluran darah ini.

Penyebab kepada perkembangan keadaan ini termasuklah:

Aliran darah yang tidak mencukupi kepada janin

Kerosakan pada saluran darah

Wujud masalah dengan sistem imun tubuh

Sesetengah genetik tertentu

Apakah faktor risiko kepada berlakunya keadaan ini?

Antara faktor-faktor risiko yang boleh menyebabkan keadaan ini berlaku ialah:

Ada
sejarah praeklampsia
 sebelum ini sama ada secara peribadi atau sejarah dalam keluarga terdekat. Jika ada ahli keluarga lain yang pernah mengalami keadaan ini, risiko untuk anda mengalaminya juga adalah tinggi

Tekanan darah tinggi kronik
. S
ekiranya seseorang ibu hamil itu mempunyai hipertensi yang kronik
, dia juga berisiko tinggi untuk mengalami praeklampsia

Jika seseorang wanita itu
hamil buat pertama kali
, ia turut meningkatkan risiko untuk mengalami komplikasi ini

Paterniti baharu
. Ia bermaksud jika seseorang wanita itu hamil dengan pasangan yang berbeza-beza bagi setiap kehamilan. Risikonya adalah lebih tinggi berbanding mereka yang hamil 2 atau 3 kali bersama pasangan yang sama

Risiko untuk mengalami komplikasi ini juga tinggi dalam kalangan
ibu-ibu yang sangat muda
 atau
wanita yang berumur 35 tahun ke atas

Obesiti
 turut meningkatkan risiko untuk mengalami keadaan ini

Hamil anak kembar
. Wanita yang hamil anak kembar tidak kira sama ada kembar 2, 3 mahupun 4, mereka mempunyai risiko yang lebih tinggi

Jarak antara kehamilan
. Jika seseorang wanita itu mempunyai kehamilan baharu kurang daripada tempoh 2 tahun atau lebih daripada 10 tahun, maka risikonya juga adalah tinggi

Ada
sejarah mengalami beberapa keadaan penyakit
 seperti tekanan darah tinggi yang kronik, migrain, diabetes jenis 1 dan 2, penyakit buah pinggang, kecenderungan untuk mengalami darah beku atau
penyakit lupus

Bilakah saya perlu berjumpa dengan doktor?

Pertama sekali, anda perlu sentiasa patuh dengan jadual perjumpaan berkala bersama doktor.
Ini untuk memastikan doktor dapat mengawasi tekanan darah anda sewaktu hamil
.

Kedua, terus berjumpa dengan doktor di hospital atau klinik berdekatan sekiranya anda mengalami sakit kepala yang sangat teruk, penglihatan yang kabur atau mana-mana gangguan penglihatan.

 Berjumpa juga dengan doktor sekiranya anda mengalami sakit pada badan atau sesak nafas.

Sakit kepala, loya, muntah-muntah dan lenguh-lenguh badan pula adalah antara perkara yang biasa berlaku pada ibu hamil.

Namun, jika anda risau berkenaan simptom-simptom tersebut, jangan ragu-ragu untuk ke hospital bagi mendapatkan lebih kepastian.


Ibu Kalau Sayang Anak Jangan Suka Bandingkan, Boleh 'Koyak' Mental Si Kecil!

Sudah menjadi kebiasaan ibu bapa
membandingkan anak
 dengan kanak-kanak lain, bukan? Tapi tanpa sedar, perbuatan itu sebenarnya boleh mengganggu emosi anak.

Apakah peranan ibu bapa dalam mengatasi situasi sebegitu?

Kesan perbandingan kepada emosi anak

Setiap ibu bapa pasti mengimpikan untuk melihat anaknya berjaya mencapai kejayaan dalam semua aspek kehidupan.

Sesetengah ibu bapa mungkin berasakan perbandingan yang dilakukan itu mungkin akan meningkatkan lagi keinginan anak untuk berjaya.

Hakikatnya,
membandingkan anak
 dengan individu lain bukanlah cara terbaik membantu mereka memperoleh kejayaan.

Sebaliknya, ia lebih banyak mendatangkan kesan negatif terutamanya melibatkan
keyakinan diri
 dan emosi anak.

Jadi bagaimanakah peranan ibu bapa yang sebenarnya dalam memotivasikan anak untuk lebih berjaya?

Fahami peranan ibu bapa yang utama

Sebagai ibu bapa, pastinya anda berasakan tidak salah untuk membuat perbandingan, kerana ia adakalanya mendatangkan sifat persaingan yang positif untuk lebih berdaya saing.

Ia dianggap sebagai cara yang tepat bagi menunjukkan potensi dan kemampuan terpendam dalam diri anak.

Pun begitu, sebelum
membandingkan anak dengan adik-beradiknya sendiri
 mahupun dengan kanak-kanak lain, ada beberapa perkara perlu dititikberatkan dalam memainkan peranan ibu bapa.

Ini kerana perbandingan bukanlah satu-satunya cara untuk mendorong anak menampilkan prestasi terbaiknya. Bahkan, jika salah caranya ia boleh menjejaskan emosi anak.

Berikut adalah 3 perkara yang perlu ibu bapa fahami:

#1 Anak miliki keunikan tersendiri

Setiap individu dilahirkan berbeza, kan? Waima, anak kembar sekalipun mempunyai keperibadian yang tersendiri.

Begitu jugalah anak anda. Mereka mempunyai keunikan dan cara pemikiran yang tersendiri.

Benarkan mereka untuk berfikir secara kritis dan membuat keputusan sendiri, t
etapi dalam masa yang sama bimbing mereka untuk berada pada landasan yang betul.

#2 Anak bukan objek

Anak tidak sepatutnya dianggap sebagai objek mahupun aksesori untuk mempamerkan rasa bangga dalam lingkaran sosial ibu bapa.

Dengan membuat perbandingan, anda telah menetapkan sasaran yang tidak realistik tanpa melihat tahap kemampuan si kecil.

Ini juga dianggap cara ibu bapa mengeksploitasi anak untuk kepuasan anda sendiri sekali gus menyebabkan kekecewaan pada emosi anak dan merosakkan kehidupan mereka.

#3 Pendidikan adalah hak anak

Sekiranya anda mampu menempatkan anak di sekolah yang baik dan mahal, ia bukan sebagai bantuan yang perlu dibalas oleh anak.

Sebaliknya, pendidikan merupakan hak anak dan ia adalah
tanggungjawab ibu bapa
 untuk menyekolahkan anak.

Tujuan utama pendidikan diberikan adalah untuk anak menjadi individu bertanggungjawab dan berdikari.

Kesan negatif perbandingan kepada emosi anak

Adakalanya, tanpa sedar anda telah membandingkan anak dengan kanak-kanak lain dan menganggap ia bukanlah 1 isu besar.

Walaupun anak mungkin tampak seperti tidak kisah dengan perbandingan yang dibuat tetapi kesannya mungkin tidak dapat dilihat daripada pandangan mata kasar manusia.

Sebaliknya ia mengakibatkan kesan negatif melibatkan mental dan emosi anak, seperti:

 Wujudkan persaingan adik-beradik

Jika anda sebagai ibu bapa membandingkan
anak dengan adik-beradiknya
, ia mungkin menyebabkan persaingan tidak sihat.

Lebih membimbangkan sekiranya
wujud rasa dendam dan sikap agresif
 antara mereka.

 Mula menjauhkan diri

Apabila anak sering dibandingkan dengan kanak-kanak lain, kaum keluarga mahupun adik-beradiknya sendiri pastinya mereka akan berasa tergugat.

Lama-kelamaan anak akan mula menjauhkan diri daripada anda dan ahli keluarganya. Ia menyebabkan wujudnya masalah tingkah laku atau menjejaskan perkembangan mereka apabila dewasa nanti.

 Menyekat bakat

Sekiranya anak mula merasakan diri tidak dihargai apabila sering dibandingkan dengan individu lain, ia boleh mengakibatkan bakat
anak tidak dapat berkembang dengan sebaiknya
.

Akhirnya, ia hilang begitu saja.

 Cenderung wujudkan rasa tidak peduli

Apabila mereka mula menyedari bahawa ada individu lain lebih dihargai orang tuanya, sudah tentu boleh menjejaskan emosi anak.

Pada akhirnya, anak mungkin berasa tidak diendahkan dan tidak akan berusaha untuk membanggakan anda.

 Elak interaksi sosial

Anda mungkin menganggap perbandingan yang dilakukan sebagai kata-kata pembakar semangat. Sebaliknya bagi si anak, ia seperti ejekan dan sindiran yang sering diulang-ulang.

Apabila sering berdepan situasi itu, anak akan mengelakkan interaksi sosial dengan individu di sekeliling.

 Mengurangkan keyakinan diri

Jika sebelum ini, mereka adalah anak yang periang dan berani mencuba apa sahaja, tetapi sikap tersebut mungkin akan hilang kerana telah
 wujud kepercayaan bahawa mereka tidak dapat melakukan apa pun dengan baik.

 Memusnahkan harga diri

Tumbesaran anak dari sudut mental dan emosi mungkin terjejas apabila si anak mula mempercayai tidak mampu memberikan prestasi yang baik.

Lebih malang lagi apabila terpahat dalam minda mereka bahawa walau apa pun yang dilakukan, ia tetap tidak akan mampu mencapai jangkaan ibu bapanya.

Elakkan beri tekanan pada anak

Semua ibu bapa mahu melihat anaknya berjaya. Tetapi kritikan yang berunsur negatif, ejekan dan sindiran hanya faktor yang akan menyekat
tumbesaran dan perkembangan anak
.

Peranan ibu bapa adalah untuk memberikan motivasi kepada anak dan bukannya membuat mereka berasa terbeban.


Anak Anda Mengalami Kecelaruan Jantina: Bagaimana Membantunya?

Jantina bayi telah ditetapkan sejak dalam kandungan ibu lagi. Sejurus selepas kelahiran, anda akan dapat memastikan jantina anak anda dan membesarkannya mengikut fitrah jantina mereka. Jika anak anda mula mempersoalkan jantina mereka kepada anda apabila mereka mula meningkat usia, jangan terus menghukum mereka sebaliknya anda perlu memastikan anda sentiasa berada di sisi mereka. Ini bertujuan memastikan mereka yang mengalami kecelaruan jantina ini tidak berasa keseorangan dalam kekeliruan mereka. Berikut merupakan beberapa tip yang boleh ibu bapa lakukan untuk menghadapi situasi begini.

Jangan terlalu cepat membuat kesimpulan

Jika anak anda seorang lelaki dan cenderung kepada fitrah sebagai seorang perempuan, jangan terlalu cepat membuat kesimpulan kerana ini tidak membuktikan anak anda akan menjadi seorang
transgende
r dewasa kelak. Sebagai contoh, jika anak lelaki anda gemar untuk memakai baju berwarna merah jambu atau gemar bermain watak seorang ibu ketika bermain dengan rakan-rakannya, ini mungkin hanya menunjukkan dia ingin mencontohi sikap ibunya yang penyayang dan mengambil berat terhadap orang lain.

Sentiasa ambil tahu perkembangan anak anda

Pastikan anda mendapatkan informasi yang secukupnya mengenai kekeliruan jantina. Selain itu, sentiasa berhubung dengan guru yang mengajar anak anda untuk mencari kemungkinan berlakunya situasi ini. Lebih banyak informasi yang anda dapat, lebih banyak ruang dan peluang anda untuk membantu anak anda yang mengalami kecelaruan jantina ini.

Lindungi anak anda daripada gejala buli dan pandangan negatif masyarakat

Perlakuan anak anda yang mungkin sedikit berbeza dengan rakan sejantinanya mungkin akan menyebabkan mereka dibuli. Sebagai ibu bapa, anda perlu lebih prihatin terhadap kelakuan dan badan anak anda untuk memastikan sama ada mereka dibuli, dipukul atau dipulaukan ketika berada di sekolah. Jangan mengambil mudah sekiranya anak anda mengalami situasi ini kerana ini akan membuatkan mereka hilang keyakinan diri. Sentiasa berhubung dan meminta bantuan daripada guru sekolah anak anda untuk mengatasi situasi ini.

Jelaskan kepada anak anda tentang kesan perlakuan mereka

Jika anak anda mahu memakai pakaian yang tidak melambangkan jantina mereka ke sekolah, anda perlu menjelaskan kepada mereka tentang kesan terhadap perlakuan ini dan persepsi rakan-rakannya. Gunakan bahasa yang mudah dan pastikan mereka faham bahawa tidak kira betapa mereka menyukai pakaian itu, rakan-rakan lain akan memandang serong dan menghamburkan cacian kepada mereka kerana berpakaian tidak melambangkan jantina. Namun sekiranya mereka masih mahu memakai pakaian itu, jangan halang mereka. Sekurang-kurangnya, mereka telah tahu apa yang bakal dihadapi oleh mereka dan lambat laun akan menyedarinya.

Jangan sesekali meminggirkan anak anda sekiranya mereka mengalami kecelaruan jantina ini. Paling penting, anak anda perlu tahu bahawa anda selalu berada di sisi dan menyayangi mereka sepenuh hati anda.

Hello Health Group
 tidak menyediakan nasihat perubatan, diagnosis, atau rawatan.


Strategi Untuk Membebaskan Diri Dari Berfikir Secara Berlebihan

Berfikir secara berlebihan adalah tabiat yang berbahaya kerana ia sering membuatkan anda menekankan pada masalah yang tidak pernah wujud. Meskipun begitu, ia telah menjadi perkara biasa di dalam kehidupan sebahagian dari kita dan dalam kebanyakan waktu, kita tidak sedar ia wujud di dalam fikiran. Berikut adalah 5 langkah-langkah untuk melawan tabiat buruk ini.

Langkah pertama: Mengaku Bahawa Anda Mempunyai Masalah Dengan Berfikir Secara Berlebihan

Jika anda selalu risau tentang sesuatu, sentiasa berfikir tentang sesuatu perbualan atau pengalaman berulang kali, susah membuat keputusan atau selalu mengalami depresi apabila ada masalah, maka anda berkemungkinan mengalami masalah ini.

Jika anda tidak pasti, sila bertanya kawan atau pasangan anda. Memandangkan mereka rapat dengan anda, mereka kebiasaannya akan nampak masalah yang anda sendiri tidak perasan. Pastikan orang yang anda tanya itu ialah seorang yang bukan sahaja dipercayai, tapi juga mempunyai pandangan yang seimbang tentang kehidupan. Jika tidak, dia mungkin akan membesar-besarkan masalah tersebut yang akan membuatkan segalanya lebih teruk.

Langkah kedua: Kenal pasti Penyebab Yang Khusus

Cari orang atau situasi yang membuatkan anda berfikir secara berlebihan. Ia adalah langkah pertama untuk menangani situasi yang mengganggu. Anda harus mengambil masa dan berfikir tentangnya dengan baik. Jika perlu, anda boleh elakkan atau hilangkan perkara-perkara yang merangsang berfikir secara berlebihan.

Langkah ketiga: Fokus Pada Waktu Sekarang

Cari aktiviti, hobi atau senaman yang memerlukan perhatian yang banyak supaya fikiran anda teralih dari berfikir secara berlebihan. Sebarang aktiviti yang mengalihkan fikiran anda kepada waktu sekarang akan menghentikan roda berfkir secara berlebihan dari berpusing dengan cukup jauh sehingga membolehkan anda mencapai kestabilan. Pilihan yang baik adalah meditasi, yoga atau Tai chi.

Langkah keempat: Tentukan Had Masa

Adalah benar bahawa sebahagian situasi  tidak memerlukan jumlah evaluasi tertentu. Jadi, apa yang anda perlu lakukan ialah menentukan had masa. Letakkan jangka masa, ambil pen dan buku nota dan tulis apa sahaja yang keluar di fikiran selama tempoh masa yang anda telah tentukan. Ini memerlukan sedikit latihan tetapi ia sangat efektif.

Langkah kelima: Ambil Langkah Pertama

Berfikir secara berlebihan boleh membuatkan hidup anda terhenti. Apabila anda mendapati diri anda berada di dalam situasi ini, satu-satunya cara untuk keluar darinya ialah dengan bergerak ke hadapan. Dalam kata lain, ambil langkah pertama. Ia boleh jadi satu langkah yang sangat kecil tetapi ia akan membantu anda mendapatkan sedikit momentum untuk keluar dari khayalan yang tergantung.

Fikiran kita sangat berkuasa dan mempunyai cara untuk menjadi sesuatu yang memuaskan hati kita. Semakin anda sedar tentang diri anda, semakin bertenaga anda akan rasa dan semakin mudah untuk anda melawan tabiat berfikiran secara berlebihan ini yang menghancurkan diri anda.

Baca juga:

Fikiran Kosong: Apakah Puncanya?

5 Tip Untuk Sentiasa Berfikiran Positif

Pengganggu Tumpuan Fikiran yang Perlu Anda Tahu


Berapa Berat Badan Yang Disyorkan Untuk Ibu Hamil? Kalau Terlebih, Adakah Berisiko Pada Bayi?

Apabila seseorang wanita itu telah disahkan hamil, terdapat banyak perkara yang sebenarnya perlu diketahui dan dipatuhi oleh mereka. Antara perkara yang paling penting adalah pengawalan berat badan.

Ini kerana ramai wanita beranggapan bahawa naik
 berat badan ketika mengandung
 adalah normal dan ia merupakan antara tanda awal hamil.

Ini adalah tidak patut dan perlu dipertimbangkan semula oleh wanita hamil.

Kehamilan mungkin merupakan satu-satunya waktu dalam kehidupan di mana wanita membiarkan tubuh mereka naik berat badan.

Walau bagaimanapun, tindakan membiarkan berat badan menaik semasa hamil tidak selalunya dan sepatutnya betul.

Jika anda beranggapan inilah waktu yang sesuai untuk anda
makan makanan segera ataupun minum minuman ringan
, fikirkannya semula!

Tanda awal hamil buat wanita

Sebelum itu, kita perlu tahu terlebih dahulu sedikit sebanyak berkenaan tanda awal hamil buat wanita. Ini bertujuan untuk
mempersiapkan diri anda kelak apabila anda berjaya mengandung
.

Ujian kehamilan merupakan cara yang paling terbaik dan berkesan untuk memeriksa kehamilan.

Namun begitu, terdapat
 beberapa tanda awal hamil yang boleh anda periksa sendiri untuk mengetahui sama ada anda hamil atau tidak.

Berikut merupakan beberapa tanda awal hamil yang anda perlu tahu:

1. Pendarahan pada faraj

Keadaan ini normal berlaku sekiranya bayi telah mula terbentuk di dalam rahim anda.

Keadaan ini terjadi kerana telur yang telah disenyawakan dengan sperma perlu mengimplan masuk ke dalam rahim anda justeru menyebabkan berlaku
sedikit pendarahan pada faraj serta kekejangan perut.

Sebaiknya, jika berlaku
sebarang pendarahan atau perubahan walaupun sedikit sahaja pada faraj anda
, segera berjumpa dengan doktor.

#2. Kesakitan pada payudara

Antara tanda awal hamil yang lain adalah
berlaku perubahan pada payudara anda
. Ini kerana kehamilan akan menyebabkan ketidaktentuan hormon dalam badan.

Ini akan mengakibatkan payudara anda membesar dan membengkak. Kawasan puting anda juga akan menjadi lebih gelap dari sebelumnya.

#3. Perubahan selera makan

Kebanyakan ibu mengandung akan mengalami keadaan ini dan ia merupakan antara tanda awal hamil yang diketahui umum.

Mereka akan
mengidam sesuatu makanan yang sangat khusus
 atau membenci makanan kegemaran mereka.

Keadaan ini adalah sangat unik dan saintis sendiri tidak dapat membuat kesimpulan tentang perubahan selera makan ini.

#4. Muntah-muntah

Kebanyakan wanita hamil akan mengalami keadaan ini beberapa bulan selepas hamil, namun ada juga wanita yang akan mengalaminya lebih awal.

Keadaan ini juga dialami oleh ibu hamil
tanpa mengira waktu sama ada siang atau malam.

#5. Kepenatan disebabkan oleh kehamilan

Selain kekurangan
kandungan gula dalam badan serta tekanan darah rendah
, kepenatan juga mungkin terjadi akibat peningkatan hormon progesterone yang muncul ketika seseorang wanita itu sedang hamil.

Ia merupakan antara tanda awal hamil yang biasa dan tidak perlu dirisaukan.

#6. Ketidaktentuan emosi semasa hamil

Perubahan hormon semasa kehamilan akan menjejaskan sel neuron dalam
otak wanita sekali gus menyebabkan ketidaktentuan emosi.

Setiap wanita akan mengalami keadaan ini dengan berbeza bergantung kepada individu.

Perubahan emosi ini mungkin merupakan tanda awal hamil buat wanita.

Anda mungkin berminat:

Sukar Hamil? Mungkin Anda PERLU Berjumpa Doktor Gigi! Nak Tahu Kenapa? Baca Ini

Bukan Perut Saja Membuncit, Tapi Suara Pun Berubah Masa Hamil- Tak Percaya? Adele Salah Seorangnya

Berapa banyak kenaikan berat badan semasa hamil yang disyorkan jika anda terlebih berat badan atau obesiti?

Tahap kenaikan berat badan semasa hamil yang disyorkan adalah
bergantung kepada BMI anda
:

Jika BMI anda 23-27.5
: Pertambahan berat yang disyorkan ialah antara 15 hingga 25 pound pada lewat kehamilan anda, atau kira-kira 2 hingga 3 pound sebulan pada trimester kedua dan trimester ketiga.

Jika BMI anda adalah 27.5 atau lebih tinggi:
 Anda dinasihatkan untuk naik hanya 11 hingga 20 paun semasa mengandung.

Bagaimana wanita boleh kawal berat badan semasa hamil?

Menurut satu kajian yang diterbitkan pada tahun 2010 dalam jurnal Obstetrics & Gynecology, didapati bahawa wanita hamil yang naik lebih daripada berat yang disyorkan adalah 50 peratus lebih berkemungkinan untuk
mendapat diabetes semasa hamil berbanding wanita mengikut berat yang disyorkan.

Disebabkan itu, wanita hamil perlu mengawal berat badan mereka dengan cara-cara yang berikut:

Elak gula dan karbohidrat

Kebanyakan doktor akan menyarankan wanita hamil untuk mengurangkan pengambilan gula dan karbohidrat dalam hidangan harian mereka.

Makanan yang kaya dengan gula dan karbohidrat seperti gula
, makanan segera, minuman ringan, nasi, pasta atau roti sudah tentu sekali akan merangsang penghasilan insulin.

Insulin diketahui menjadi hormon simpanan lemak utama dalam badan kita.

Simpanan protein

Selain itu, wanita hamil perlu memastikan penambahan protein dalam diet harian mereka.

Nutrien ini adalah penting untuk tumbesaran tisu bayi anda dan
mengelakkan kecacatan semasa kelahiran.

Sayur dan buah

Sebagai tambahan, buah-buahan dan sayur-sayuran juga perlu dimasukkan dalam hidangan anda.

Sebagai sumber baik untuk serat, vitamin, dan mineral, kesemua makanan ini membolehkan badan anda untuk
menggunakan zat besi dengan lebih berkesan dan membantu membina tisu bayi.

Konklusi

Konklusinya, terdapat banyak tanda awal hamil yang anda perlu tahu terlebih dahulu bagi mempersiapkan diri anda untuk hamil kelak.

Antara tanda awal hamil yang paling perlu diketahui umum adalah
 muntah-muntah seperti yang selalu anda tonton dalam drama televisyen.

Jika anda mengalami sebarang tanda awal hamil yang telah disenaraikan, segera berjumpa doktor untuk mengesahkan jika anda hamil atau tidak.